Zvezda dočekuje Efes u Vršcu\nBeta\t 17. februara 2016. 13:55\nKošarkaši Crvene zvezde ugostiće turski Efes u dvorani Milenijum u Vršcu u utakmici 8. kola Grupe E Top 16 faze Evrolige, pošto su hala Pionir i Beogradska arena zauzeti na dan odigravanja meča, saopštili su danas crveno-beli.\nRukovodstvo Zvezde je prethodnih dana pregovoralo sa Teniskim savezom Srbije (TSS) kako bi omogućili da se utakmica protiv Efesa igra u Pioniru, ali nije pronadjeno rešenje pošto postavljanje terena za duel prvog kola Svetske grupe Dejvis kupa protiv Kazahstana, koji će se igrati od 4. do 6. marta u Pioniru, iziskuje određeno vreme.\n“Selidba evroligaške utakmice u drugi grad, predstavlja ogroman logistički poduhvat, ali Crvena zvezda je spreman i za ovaj izazov”, navodi se u saopštenju.\nCrvena zvezda se zahvalila Novaku i Goranu Đokoviću, selektoru Dejvis kup reprezentacije Bogdanu Obradoviću, generalnom sekretaru TSS Dušanu Orlandiću, koji su uložili ogroman napor kako bi omogućili našem klubu da svoju utakmicu odigra u Pioniru, i pored činjenice da priprema terena za teniski meč Srbija – Kazahstan.\nUtakmica izmedju Crvene zvezde i Efesa igraće se 26. februara od 20.00, a klub će se o načinu distribucije karata za vlasnike sezonskih ulaznica, kao i kupovini preostalih ulaznica za utakmicu u dvorani Milenijum, koja je kapaciteta 5.000 mesta, oglasiti u narednim danima.


Kragujevac - Kragujevčani ponovo prebacili stotku - Vesti iz Kragujevca i Šumadije - Pressek.rs\nKragujevac Nedelja, 8. decembar 2019.\nKošarkaši Radničkog zabeležili su još jednu ubedljivu pobedu na svom terenu. Snagu kragujevačkog tima ovoga puta osetila je Mladost iz Smederevske Palanke, koja je ispraćena sa 28 poena razlike – 106:78 (31:13, 27:27, 25:19, 23:19).\nNakon još jedne ubedljive pobede Radnički je na prvom mestu lige, a prati ga u stopu Zemun.\nVeć u prvoj četvrtini Kragujevčani su jasno dali do znanja svom rivalu da nema čemu da se nada na parketu hale Jezero. Lepršavom i na momente atraktivnom igrom, košarkaši Radničkog su prvu četvrtinu okončali sa dvocifrenim plusom – 31:13.\nPočetkom druge deonice došlo je do malog opuštanja u redovima domaćeg tima, što je ekipa iz Smederevske Palanke iskoristila da priđe na 34:23. Ipak, trojkama Lazara Markovića Radnički je pred odlazak na pauzu uspeo da vrati razliku sa kraja prve četvrtine – 58:40.\nSilovito su Kragujevčani startovali u trećoj četvrtini i za samo dva minuta, serijom 10:1, izbili na maksimalnih 68:41. Kako je vreme odmicalo, postalo je jasno da je gostujući tim ostao „bez goriva“ i da će Radnički slaviti još jedan ubedljiv trijumf pred svojom publikom.\nNa listi strelaca u kragujevačkom timu izdvojio se Andreja Stevanović sa 20 poena. Poen manje postigao je Ivan Nedeljković, a na 17 poena zastali su kapiten Raško Katić i izuzetno šuterski raspoloženi Lazar Marković. Spisak igrača Radničkog sa dvocifrenim učinkom zaključio je Pavle Jokić sa 10 postignutih poena.\nNarednog vikenda Kragujevčane očekuje gostovanje ekipi Proleter Naftagasa u Zrenjaninu.\n· Nedelja, 8. decembar 2019. Policija pronašla oružje\n· Ponedeljak, 9. decembar 2019. Vrednost izvoza rakije iz Šumadije i Pomoravlja 814.000 evra


Popović i Bocan-Harčenko: Veliki potencijal za saradnju Srbije i Rusije u oblasti inovacija - 31.07.2019, Sputnik Srbija\nSrbija i Rusija intenzivno razvijaju saradnju u oblasti inovacija, a to pokazuje više od deset bilateralnih sporazuma koji su za manje od dve godine u ovoj... 31.07.2019, Sputnik Srbija\n© Ministarstvo za inovacije i tehnološki razvojNenad Popović i Aleksandar Bocan-Harčenko\nInovacije i digitalna ekonomija dobijaju novu ulogu i perspektivu u razvoju bilateralne saradnje dveju zemalja i u toj oblasti postoji veliki potencijal za rast ekonomske saradnje između Srbije i Rusije u budućnosti, ocenjeno je na sastanku koji su danas održali ministar za inovacije i tehnološki razvoj Nenad Popović i novoimenovani ambasador Rusije u Srbiji Aleksandar Bocan-Harčenko.\nPopović je istakao da srpska i ruska nacija imaju jedne od najtalentovanijih inženjera na svetu. „Budućnost ekonomskog razvoja je u veštačkoj inteligenciji, robotici, digitalizaciji industrije. Srbija i Rusija imaju znanje i talenat da budu lideri ovih procesa u Evropi“, rekao je Popović.\nOn je istakao da će Srbija i Rusija u budućnosti raditi još intenzivnije na sprovođenju bilateralnih sporazuma u oblasti inovacija koji su potpisani tokom posete predsednika Rusije Vladimira Putina, Srbiji.\n© Ministarstvo za inovacije i tehnološki razvojAleksandar Bocan-Harčenko\nPopović je istakao da predsednici dveju zemalja, Aleksandar Vučić i Vladimir Putin, pružaju snažnu podršku razvoju strateške saradnje Srbije i Rusije u oblasti inovacija i novih tehnologija, što je, prema njegovim rečima, odlika „državnika sa vizijom“.\nBocan-Harčenko je istakao da je Rusija spremna da razvija saradnju sa Srbijom u svim oblastima od obostranog interesa za dve zemlje, sa posebnim akcentom na oblast inovacija i digitalne ekonomije. On je istakao da će Rusija nastaviti da pruža podršku Srbiji u zaštiti njenih ključnih državnih i nacionalnih interesa.\nMinistar Popović se zahvalio Rusiji i predsedniku Vladimiru Putinu na principijelnoj podršci koju ova zemlja pruža u očuvanju teritorijalnog integriteta i suvereniteta Srbije po pitanju Kosova. Popović je istakao da je Srbija vojno neutralna država i da nikada neće postati član NATO pakta, navedeno je u saopštenju.


Ministar Bogdanović i rektor Vukotić: Berza preduzetničkih ideja podsticaj kreativnom sektoru i razvoju biznisa u kulturi\nDatum objave: 27.02.2020 11:49 | Autor: MKU\nSporazum o saradnji na projektu „Berza preduzetničkih ideja u kreativnim industrijama“ danas su na Univerzitetu Donja Gorica potpisali ministar kulture Aleksandar Bogdanović i rekotor ovog univerziteta Veselin Vukotić.\n„Sporazumom je predviđena saradnja u okviru desete, jubilarne, Berze preduzetničkih ideja Univerziteta Donja Gorica, koja će ove godine tematski biti fokusirana na oblast kreativnih industrija. Za početak, planirano je da u martu bude raspisan zajednički konkurs Ministarstva kulture i UDG za prikupljanje preduzetničkih ideja u dijelu kreativnih industrija. Za april je predviđena njihova evaluacija, dok će Berza biti održana 9. maja“, najavio je ministar Bogdanović.\nSagovornici su napomenuli da je model saradnje usaglašen shodno značaju i ulozi koju kreativne industrije imaju na ukupan kulturni i društveni razvoj, ali i na potencijal na globalnom nivou. Podsjetili su na potrebu kreiranja ideja posebno u oblastima uspostavljanja proizvoda tj. brenda u oblasti ICT-a sa osvrtom na razvoj video igara i mobilnih aplikacija u funkciji valorizaciji kulture.\nKreativne ideje, kako je precizirano danas, biće razvijane kroz tri faze.\n„U prvoj, koja nas čeka od sljedećeg mjeseca, nastojaćemo da podstaknemo što više mladih da apliciraju sa idejama. Nakon toga, slijedi mentorski rad sa timovima, tokom kojeg će ideje biti dodatno razrađene. I najzad, u trećoj fazi, na Berzi će biti obezbijeđena sredstva za njihovu realizaciju“, pojasnio je ministar Bogdanović.\nMinistarstvo kulture, kako je naglasio, u prethodnom periodu opredijelilo se za afirmaciju i razvoj kreativnih industrija kao važne kulturne politike kojom se želi otvoriti novo poglavlje na crnogorskoj kulutrnoj sceni, prije svega usmjerno na povezivanje kulture i preduzetništva. U tom kontekstu, kako je najavljeno na današnjem sastanku, očekuje se da ove godine za ideje na Berzi licitira više od 20 renomiranih kompanija.\nSagovornici su saglasni da je nagrađivanje ideja i podsticaj za dalje razvijanje još jedan motiv ovog projekta, a investiranje u ideje koje se prezentuju tokom Berze zapravo krajnji cilj koji vodi ka otvaranju novih radnih mjesta, poboljšanju pozicije mladih ljudi na biznis sceni, kao i razvijanju ekonomije.\nTokom posjete UDG, ministar Bogdanović obišao je Preduzetničko gnijezdo koje je počelo sa radom prošle godine.\nKako je naglasio rektor Vukotić, ideja vodilja Preduzetničkog gnijezda jeste buđenje studenata i njihovih kreativnih, inovativnih i preduzetničkih sposobnosti.\nPodsjetio je i da je međunarodna Berza preduzetničkih ideja Univerziteta Donja Gorica događaj koji okuplja studente svih univerziteta u Crnoj Gori, srednjoškolce iz svih crnogorskih gradova, ali i srednjoškolce i mlade ljude iz cijele Evrope i svijeta. Ciljevi ovog projekta su, kako je naglasio, promocija preduzetništva među mladim ljudima, realizacija novih biznis ideja, ali i podsticanje mladih ljudi da razmišljaju preduzetnički način.


Stiže još 130.000 doza „Sputnjika Ve“ - Sputnjik Srbija\n07:34 19.04.2021 (osveženo 07:51 19.04.2021) Preuzmite kraći link\nPredsednik Srbije Aleksandar Vučić najavio je da će u Srbiju danas stići još 100.000 doza prve komponente ruske vakcine „Sputnjik Ve“ i 30.000 doza druge komponente.\nTo je juče najavio predsednik Srbije Aleksandar Vučić. Prema njegovim rečima, posle toga dolazi 211.000 „Fajzer“ vakcina, a zatim se očekuje velika količina kineskih Sinofarm vakcina.\n„Dakle, u narednih 15 dana spremamo se za veliki napad na koronu, a najbolji napad uvek je vakcinacija našeg stanovništva. To znači da ćemo ići na 500.000 novovakcinisanih ljudi i razume se za sve ljude smo spremili revakcinaciju“, rekao je Vučić u video snimku objavljenom na Instagram nalogu „budućnostsrbijeav“.\nOn je zahvalio Srbiji što razume da su „najvažniji životi ljudi, životi lekara i mogućnost da rade i obavljaju svoj posao“, prenosi Tanjug.\nSputnjik Ve, Aleksandar Vučić


TotalCar.rs » Kia dobitnila četiri nagrade za dizajn\nKia dobitnila četiri nagrade za dizajn\ndizajn, Kia, Nagrada, novo\n0 komentara 7913 pregleda\nKia Motors je najveći pobednik prvog takmičenja ABC (Automotive Brand Contest) za najbolji automobilski dizajn. To je novo međunarodno dizajnersko takmičenje, koje organizuje nemački Savet dizajnera (Rat für Formgebung), koji je između ostalog odgovoran i za nemačke dizajnerske nagrade.\nŽiri prvog takmičenja u automobilskom dizajnu Kiji je dao najbolje ocene u dve kategorije. U kategoriji dizajn robne marke, gde se ocenjuje dizajn marke kao celine, Kia je ocenjena kao “najbolja od najboljih”. U kategoriji spoljašnjeg izgleda, gde je eksterijer vozila u prvom planu, pobedila su čak 3 Kijina modela: sportski terenac Sportage, dolazeći Rio (u Evropi u prodaji u septembru) i nova limuzina Optima. Optima i Sportage su inače već osvojili nekoliko nagrada za dizajn, između ostalog i prestižne red dot award (Kia Optima je bila čak “najbolja od najboljih”) i iF product design award za industrijski dizajn.\nČetvrta generacija Rija, koji je u martu u Ženevi doživeo svetsku premijeru, nije nastavak prethodnika nego sasvim nova, moćna persona. Jasnim odmicanje od starog se Kia (ne samo) sa novim Riom probila među vodeće na području dizajna i kvaliteta vozila. Atraktivan oblik i izvanredne motorne performanse Rija (varijanta sa 1,1-litarskim CRDi motorom može se pohvaliti prosečnom emisijom CO2 85 g/km i prosečnom potrošnjom 3,2 l/100 km!) evropskim kupcima predstavljaju se na jesen u čak tri varijante karoserije (3-, 4- i 5-vratni).\nO novoj Optimi je bilo na tržištima gde se prodaje (nažalost Evropa još nije među njima), napisano mnogo dobrog. Limuzina D klase je plod saradnje Kijinih dizajnerskih centara u Frankfurtu i kalifornijskom Irvine-u i odmah nakon predstavljanja u domaćoj Južnoj Koreji zasela je na 1. mesto među najprodavanijim modelima svoje klase i tako postala prva Kia, kojoj je to pošlo za rukom.\nSportski terenac Sportage je prošlu jesen u sasvim novom ruhu zasjao na brojnim tržištima i postavio smernice budućih SUV-ova. Pored izvanrednih terenskih performansi (njegov novi AWD pogon Dynamax je najnovije dostignuće čuvene fabrike iz Graza – Magna Powertrain) može se pohvaliti štedljivim i okolini prihvatljivim motorima (varijanta sa 1,7-litarskim CRDi motorom i start/stop sistemom u proseku u okolinu izduva samo 135 grama CO2 na pređeni kilometar uz potrošnju od samo 5,3 litra goriva na 100 kilometara).\nNemački Savet dizajnera (Rat für Formgebung), organizator novog takmičenja u automobilskom dizajnu, osnovan je 1953. godine na inicijativu nemačkog saveznog parlamanta i danas spada među vodeće svetske ustanove na području komunikacije i prenosa znanja u dizajnu. Među mecenima ovog nezavisnog udruženja je čak 170 kompanija iz Nemačke i inostranstva. Među aktivnosti udruženja spadaju nagrade Designpreis Deutschland (nemačka najpriznatija zvanična nagrada za dizajn), izložbe, konferencije, seminari i radionice. Takmičenje u automobilskom dizajnu je takmičenje otvorenog tipa i namenjeno je svim kompanijama u automobilskoj industriji i njihovim partnerima sa područja dizajna i komunikacija brenda.\nPobednici takmičenja biće svečano proglašeni 13. septembra na novinarskom danu Salona automobila u Frankfurtu.\nIzvor: KIA Motors PR\n“Bomba” iz Detroita: Ford i Volkswagen bi mogli da se ujedine\nThe Grand Tour – teasing se nastavlja\nNissanovim električnim vozilima raste popularnost\nNovi “pasat” sa bi-turbo TDI motorom\nOsvežen Hyundai Santa Fe\nMazda proizvela milioniti CX-5


Jajima na Skupštinu\nU jednom trenutku on je uzeo nekoliko jaja i, naočigled policajaca, počeo da gađa Dom Narodne skupštine.\nPOČELA KONSTITUTIVNA SKUPŠTINA Intonirana himna Srbije, potvrđivanje mandata novih poslanika POSLE PAUZE\nOvaj raspop poznat je po skandalima, između ostalog i zbog nasrtaja automobilom na policajce pre nekoliko godina, zbog čega je svojevremeno čak i privođen.\nSamo mesec dana nakon tog incidenta porušio je i dva stuba buduće merne stanice i osmatračkog centra na brani Rovni i pričinio štetu od oko 800.000 dinara, a policija je i tada obavila uviđaj.\nSvojevremeno je bio u kosovskim manastirima Zočište i Crna reka, a raščinjen je zbog učešća u protestima pred Gračanicom na Kosovu i Patrijaršijom SPC u Beogradu prilikom smene tadašnjeg episkopa raško-prizrenskog Artemija.\nTrenutna situacija ispred Skupštine\n"NE ISKLJUČUJEM UVOĐENJE MERA" Vučić o korona virusu i mogućem vraćanju restrikcija ZBOG KORONE\nPredsednik Srbije Aleksandar Vučić poručio je danas iz Brisela da gradjani Srbije moraju biti odgovorniji i disciplinovaniji kad je reč o zaštiti od korona virusa, te istakao da ne isključuje mogućnost od uvođenja mera, ako to ne bude tako.\nSkupština usvojila izmene Zakona o privatizaciji i Zakona o standardizaciji\nSkupština Srbije usvojila je danas izmene i dopune Zakona o privatizaciji, kojima je predloženo produženje roka za privatizaciju preduzeća od strateškog značaja i preduzeća na Kosovu.\nNikolić primio akreditive ambasadora Indonezije, Meksika, Katara i Alžira\nPredsednik Srbije Tomislav Nikolić primio je danas akreditivna pisma novih ambasadora Indonezije, Meksika, Katara i Alžira.


Tramp se izjadao Komiju: Šta je sve rekao o Rusiji - Sputnjik Srbija\n18:43 30 Oktobar 2020\n20:46 07.06.2017 (osveženo 17:32 08.06.2017) Preuzmite kraći link\nBela kuća: Komi previše ispolitizovao istragu o Rusiji\n„Ujutru 30. marta predsednik me je zvao telefonom u FBI. On (Tramp) je istragu o Rusiji opisao kao ’oblak‘ koji se nadvio nad njegovim mogućnostima da deluje u interesima zemlje“, naveo je Komi u pisanoj izjavi za Kongres SAD.\nTramp je, kako je naveo Komi, rekao da „nema nikakvu vezu s Rusijom, da nije imao nikakav odnos s prostitutkama u Rusiji i da je uvek pretpostavljao da ga snimaju kada je u Rusiji“.\n„On je pitao šta možemo da učinimo da ’uklonimo oblak‘. Ja sam odgovorio da ćemo to pitanje istražiti što je pre moguće i da će najveća korist biti ukoliko ništa ne budemo pronašli i ako dobro uradimo svoj posao“, naveo je Komi.\nPrema njegovim rečima, Tramp je na kraju razgovora ponovio da je potrebno spasiti se od oblaka, odnosno od „ruske istrage“.\n„Rekao sam mu da ćemo videti šta možemo da učinimo i da ćemo posao u vezi s istragom obaviti što je moguće bolje brže“, piše Komi.\nNakon što je Tramp smenio Komija, ovaj je preko medija optužio predsednika da ga je pozivao da prekine istragu protiv Flina. Demokrate su zatražile da Tramp odgovara zbog pokušaja da utiče na pravosuđe.\nFlin je podneo ostavku nakon optužbi da nije u potpunosti otkrio sadržaj svojih razgovora s ambasadorom Rusije u Vašingtonu Sergejom Kisljakom.\nMediji su, pozivajući se na specijalne službe, tvrdili da je Flin s Kisljakom razgovarao o mogućnosti ukidanja sankcija SAD Rusiji. Flin je to negirao.\nTramp: Nisam uradio ništa pogrešno\nKomi je dodao da ga je Tramp molio da objavi saopštenje da FBI ne vodi istragu protiv njega lično u vezi s navodnim mešanjem Rusije u predsedničke izbore.\n„Predsednik je rekao da bi, da je bilo nekakvih njegovih ’saveznika‘ koji su nešto uradili pogrešno, bilo dobro to razjasniti, ali da on nije učinio ništa loše i da se nada da ću ja naći načina da saopštim da mi ne vodimo istragu o njemu“, naveo je Komi.\nKomi sutra treba da se obrati Komitetu za obaveštajni rad Senata SAD.\nU uvodnom obraćanju koje je danas pročitano u Kongresu SAD Komi, pored ostalog, govori o svom učešću na brifingu koji su predstavnici američke obaveštajne zajednice održali 6. januara u „Trampovoj kuli” u Njujorku.\nPre ovog sastanka Komi je „s rukovodstvom FBI razgovarao o tome da li je potrebno uveravati predsednika da se ne vodi istraga protiv njega lično“. „To je bila istina, mi nismo otvarali istragu protiv njega“, navedeno je u tekstu.\nPrema Komijevim rečima, rukovodioci FBI složili su se da će on to reći Trampu ukoliko bude neophodno.\nBivši direktor FBI je naglasio da je tokom sastanka oči u oči s Trampom, na osnovu njegovih reakcija, dao predsedniku odgovarajuća uveravanja.\nKomi je, takođe, rekao da je, iako je izveštaj o tome da su ruske specijalne službe, navodno, pratile Donalda Trampa tokom njegove posete Moskvi neproveren, on ipak odlučio da upozori predsednika.\n„Lideri obaveštajnog saveta smatrali su analizu dokumenta važnim iz niza razloga – pripremiti novoizabranog predsednika za postojanje ovog materijala, čak i ako je nepristojan i neproveren… Znali smo da su mediji nameravali da objave materijal i smatrali smo da savet ne sme da krije od predsednika taj materijal i njegovo neizbežno objavljivanje“, objasnio je Komi.\nPortal „Baz fid“ ranije je objavio anonimni izveštaj o navodnom finansiranju Trampa iz Rusije. Tramp je izjavio da nema nikakav biznis u Rusiji i da Rusija nikada nije pokušavala da vrši pritisak na njega. Američka obaveštajna služba takođe nije potvrdila sadržaj optužbi.\nPredsednik Rusije Vladimir Putin izjavio je da teško može da zamisli da bi Donald Tramp, koji je godinama organizovao takmičenja za izbor lepotica, tokom putovanja u Moskvu pozivao kod sebe u hotel „devojke sa smanjenom socijalnom odgovornošću“, kako je to opisao „Baz fid“.\nU Kongresu SAD u toku su nezavisne istrage o navodnom mešanju Rusije u izbore za predsednika SAD, na kojima je pobedio Tramp. Sličnu istragu vodi i FBI.\nAmerički mediji redovno objavljuju saopštenja, pozivajući se, po pravilu, na neimenovane izvore, o kontaktima članova Trampovog predizbornog štaba s ruskim činovnicima i biznismenima.\nRusija odlučno demantuje optužbe, a portparol ruskog predsednika Dmitrij Peskov nazvao ih je „apsolutno neosnovanim“.\nruske veze, američki izbori, predsednički izbori u SAD, istraga, Senat SAD, Kongres SAD, FBI, Donald Tramp, Džejms Komi


PROKUPLJE: Deo članstva LDP-a prešao u URS\n07.02.2013. 17:39h 04.04.2017. 16:08h\nDeo članstva LDP, koja na lokalnim izborima u Prokuplju nije prešao cenzus odlučili se da pređu u URS\nPROKUPLJE- Deo članstva LDP-a iz Prokuplja, na čelu sa potpredsednikom opštinskog odbora Ivanom Vesovićem, napustio je ovu stranku i prešao u URS.\nVesović kaže da je prešao u URS jer se u ovoj stranci kontinuirano radi u interesu građana.\n-Uverio sam se da URS radi najozbiljnije i najkvalitetnije, što je za nas mlade ljude koji živimo i radimo u Prokuplju veoma važno, jer smo prepoznali snagu koja nam može doneti bolji život, kaže Vesović i dodaje da URS prati i vrednuje rad svakog svakog člana, što je još jedan razlog što je prešao u ovu stranku.\nU URS-u kažu da su sa zadovljstvom prihvatili ovu grupu ljudi, jer su im za realizaciju programa stranke potrebni mladi i kvalitetni ljudi.\nInače, LDP na lokalnim izborima u Prokuplju nije prešao cenzus.\nDeo rukovodstva prokupačkog LDP istupilo je iz stranke i svoje političko angažovanje nastavlja u Ujedinjenim regionima Srbije. Iz LDP u URS prešli su Ivan Vesović, doskorašnji potpredsednik Opštinskog odbora LDP, Bane Simić, Boban Blagojević,članovi Opštinskog odbora LDP, Danilo Mijatović, koordinator omladine LDP i veća grupa članova koji su u toku izborne kampanje bili jezgro ove stranke u Prokuplju.\nKolektivni prelazak iz LDP u URS rezultat je kako kažu novi članovi URS- a činjenice da se u ovoj stranci izbiljno radi na sprovođenju programa i ciljeva stranke, te da se rad u stranci odvija kontinuirano i veoma kvalitetno.\n- Uverio sam se prateći predizbornu kampanju svih stranaka na prošlim izborima da se u URS- u radi najozbiljnije i nakvalitetnije što je za nas kao mlade ljude koji žive i rade u Prokuplju veoma važno jer smo prepoznali snagu koja nam svima može doneti bolji život, izjavio je Ivan Vesović dodajući da se uverio i u to da se rad svakog člana URS-a pažljivo prati i vrednuje što je po njemu takođe bio razlog da sa poltičkim istomišljenicima pristupi Ujedinjenim regionima.\nU rukovodstvu URS-a u Prokuplju kolektivni prelazak iz LDP-a u njihove redove dočekan je sa zadovoljstvom, budući da su za realizaciju još boljih rezultata stranke potrebni kvalitetni i vredni ljudi.


Teroristi iz Sirije zatražili pomoć od UN - Sputnjik Srbija\n02:59 05 April 2020\nTeroristi iz Sirije zatražili pomoć od UN\n19:36 21.02.2016 (osveženo 19:37 21.02.2016) Preuzmite kraći link\nRuski vazdušni napadi u Siriji prinudili su Nusra front da se obrati za pomoć Ujedinjenim nacijama, piše nemački list „Dojče virtšafts nahrihten“, prenoseći informaciju Rojtersa.\nSirijska opozicija je zatražila „primirje od dve do tri nedelje“, a kao uslov je navela da se ne napada teroristička organizacija.\nTeroristi su se odlučili na ovaj korak kako bi predahnuli i pregrupisali se, odnosno kako bi sprečili da budu potpuno uništeni, uveren je autor teksta.\nRadi ostvarivanja svojih interesa u Siriji SAD i Saudijska Arabija odavno podržavaju Nusra front, navodi nemački list.\nOni snabdevaju ovu organizaciju oružjem i novcem. Zapadni političari pritom stalno pokušavaju da teroriste ove organizacije predstave u lepšem svetlu, svrstavajući ih u redove „umerene sirijske opozicije“.\nIako se Nusra front zvanično odrekao ciljeva Al Kaide, to je učinio isključivo da bi mogao da učestvuje u podeli Sirije, smatra autor.\nVojna operacija Rusije nanela je ozbiljne gubitke teroristima ove organizacije. Uz podršku ruske avijacije, sirijska armija oslobađa sve više teritorije, a vlasti Damaska ne nameravaju da pregovaraju s teroristima, navodi list.\nSložena situacija primorala je Nusra front na originalan potez: pokušali su da zatraže primirje u Ujedinjenim nacijama, prenosi Rojters pozivajući se na anonimne izvore, bliske pregovaračima.\nLukašenko podržao Asada i sirijski narod\nAgencija prenosi da je sirijska opozicija zatražila „primirje od dve do tri nedelje“, „prekid opsade“, kao i „pristup humanitarnoj pomoći“.\nPrema rečima neimenovanog izvora, inicijativu su spremni da podrže svi učesnici u sukobu osim DAEŠ-a.\nPrekid napada na Nusra front predstavlja se kao uslov za postizanje primirja.\nRazumljivo, ovaj predlog je zamka za Rusiju, naglašava „Dojče virtšafts nahrihten“.\nTeroristi žele da se pregrupišu i da spreče svoje potpuno uništenje. Rusi to neće prihvatiti jer, za razliku od zapadne koalicije, bore se protiv terorista odlučno, uveren je nemački novinar.\nruska vazdušna operacija u Siriji, Nusra front, Al Kaida, Ujedinjene nacije, Sirija


'Novi realizam - administrativna kozmetička korekcija'\nIzvor: B92, 10.Avg.2018, 20:49\n"Novi realizam - administrativna kozmetička korekcija"\nAustrijski diplomata Volfgang Petrič, bivši Specijalni izaslanik EU za Kosovo, smatra da treba pristati na menjanje granica kako bi se rešio kosovski problem.\nU razgovoru za Blic, ovaj diplomata ne koristi ni termin podela ni razgraničenje, ali, kako kaže, to bi bila "administrativna kozmetička korekcija", te pojašnjava zašto se za takvo rešenje zalaže.\n"Ako do toga uopšte dođe reč je o >> Pročitaj celu vest na sajtu B92 << manjim kozmetičkim korekcijama koje bi uticale na manji broj sela u okolini Bujanovca i Kosovske Mitrovice", navodi Petrič.\nPrema njegovom objašnjenju, "kozmetička korekcija" kroz nekoliko sela neće imati negativan "domino efekat" na ostale drave u regionu i zbog toga nema bojazni od prelivanja sukoba.\nKako bi se eventualno sprečilo da i ostali krenu u prekrajanje granica, Petrič predlae da se pod pokroviteljstvom EU, UN i OEBS potpie deklaracija kako "niko drugi, ni u Bosni, Makedoniji, Crnoj Gori, Srbiji, Hrvatskoj, Sloveniji, Albaniji, ne bi dobio pravo da iznese slične dogovore".\n"Radilo bi se, ako uopte dođe do toga, o manjim kozmetičkim korekcijama koje bi uticale na manji broj sela u okolini Bujanovca i Kosovske Mitrovice. To neće menjati etničku strukturu bilo koje drave, te stoga neće biti mesta negativnim efektima. U pitanju je 'novi realizam' Balkana..."navodi Petrič.\n"Bolno sam svestan, to je razočaranje za nas stare 'balkanske kuke'. Ali hej, vremena se menjaju", napisao je prvobitno Petrič kao odgovor na članak američkog političkog analitičara Danijela Servera, koji se usprotivio podeli navodeći da bi takav potez doveo do niza negativnih efekata.\nPetrič je, objanjavajuci svoje prvobitno iznete stavove precizirao za Blic da veruje da je krajnje vreme da se finalizuje medusobno prihvatljivo reenje, posebno kako bi se podrali etnički Srbi na Kosovu, sa obe strane Ibra.\n"Čak i nakon manjih korekcija Kosovo bi, kao i Srbija, ostale multietničke drave sa jednakim pravima i odgovornostima. Dugo sam se zalagao kao stvar principa za prihvatanje svih postojecih granica, i i dalje se zalaem. Ali, u retkim prilikama treba razmisliti dva puta", kae nekadanji austrijski ambasador u Beogradu, aludirajuci da bi se u slučaju "podele" u stvari radilo o "manjim administrativnim korekcijama".\nNaglašava da bi međunarodna zajednica (UN, OEBS i ponajvie EU), morale da pomognu da se napie sveobuhvatni sporazum po najviim evropskim standardima u kojem bi se jasno stavilo do znanja da takve administrativne korekcije prakticno vae samo za Kosovo.\nPetric kae da je svestan da je u pitanju veoma osetljiv i nov pristup ali i da Balkan mora da ide napred, te podseća da je predsednik Aleksandar Vučić svoju politicku karijeru vezao za uspean put Srbije u EU, kao i Hašim Tači.\nTek onda kada kosovsko pitanje bude reeno, napominje Petrič, svestan da taj predlog ima određene zamke, Srbija će moći, kao i Kosovo, da ide dalje i pokrene stvarne izazove dananjice i sutranjice.\n"Nita ne bi bilo vanije nego videti narode bive Jugoslavije i Albanije kao multietničke i demokratske drave sa posebnom panjom ka svakoj etničkoj manjini, bez obzira u kojoj dravi, da se, bolje pre nego kasnije, pridrue EU. Iskreno se nadam da ću videti da se to desi za vreme mog ivota. To je moja lična motivacija za ovaj predlog", zaključio je Petrič.\n''Sada je momenat da se to reši, ne postoji nikakvo obrazloženje da bi Srbiji svako odlaganje ovog pitanja u budućnosti moglo da ide u korist'', rekao je Milivojević za TV Pink.\n''Razgraničenje mora da bude veoma nijansirano. Ono ne podrazumeva da se poptuno zaborave Srbi južno od Ibra, već da Srbi u enklavama, kao i naše svetinje i manastiri imaju posebna status'', rekao je Marković za TV Pink.\n''Mi ne znamo gde je Srbija sada. Razjašnjavanje odnosa i jedno trajno rešenje tragičnog sukoba između dva balkanskog naroda doprineće blagostanju građana Srbije'', smatra Marković.\nBlic: Karl Bilt: Ja sam PROTIV podele Kosova, evo i zašto\nNezavisne Novine: Petrič: Kosovski problem riješiti podjelom, to je "novi realizam" Balkana\nN1 televizija: Petrič o granicama: Kozmetička korekcija kroz nekoliko sela


„Vreme rasnih pasa“ ime je televizijskog filma koji je vojvođanski reditelj Karolj Viček snimio 1984. godine u produkciji TV Novi Sad, dok isti naslov uz konceptualni dodatak – analiza i sistematizacija umetničkog stvaralaštva Karolja Vičeka – označava složeni multimedijalni projekat realizovan tokom 2010. godine. Projekat je posvećen problematizaciji odnosa Vičekovog umetničkog angažmana i političkog i društvenog okruženja sa kojim je nužno njegov rad stupao u interakciju u periodu od početaka sedamdesetih godina XX veka pa sve do danas. Unutar dvojezične publikacije (na srpskom i mađarskom jeziku, izdavač Zavod za kulturu vojvođanskih Mađara) nalaze se analitički materijali koji Vičekove filmove postavljaju u raznolike institucionalne, istorijske, društvene, teorijske i političke okvire. Očigledno, reč je o istorijskoj rekonstrukciji i rekontekstualizaciji umetničkog rada čiji su brojni produkti, kako će se ispostaviti, zauvek izgubljeni neverovatnim nehajem nezainteresovane kulturne javnosti. No, ovaj fenomen svedoči i o prekoj potrebi da se naše istraživanje sprovede do kraja i nepristrasno kako bi se u budućnosti o delu Karolja Vičeka moglo svedočiti sa više pouzdanosti.


ŠVEDSKI "RIMASTER" U PARAĆINU TRAŽI RADNIKE - Jefimija TV, Kruševac\nŠVEDSKI “RIMASTER” U PARAĆINU TRAŽI RADNIKE\nŠvedska firma “Rimaster”, koja će početkom naredne godine pokrenuti proizvodnju u Paraćinu, oglasila je potrebu za radnicima preko partnerske “GI grupe”. Ova firma za početak će zaposliti između 50 i 75 radnika različitih profila: elektrostruke, inženjere, planere, radnike u nabavci, rukovodioce, koji će započeti proizvodnju u iznajmljenom objektu kraj auto-puta, nakon što završe obuku koju će “Rimaster” organizovati u matičnoj fabrici u Švedskoj.\nKako je ranije rekao direktor ove kompanije Tom Stalnert, njihova firma, sa pogonima u Švedskoj, Poljskoj i Kini, proizvodi specijalne električne sisteme za teška vozila koja se koriste u građevinskoj industriji, rudarstvu, šumarstvu (buldožeri, kranovi…) a kako se radi o složenom proizvodu, prva grupa radnika za tu specijalizovanu proizvodnju biće obučena u inostranstvu.\nSa proširenjem proizvodnje u većem objektu, koji će najverovatnije biti izgrađen u industrijskoj zoni, “Rimaster” će zaposliti oko 300 radnika, dok će za desetak godina, u dugoročnijem periodu, a sa realizacijom planova, biti zaposleno između 700 i 1.000 radnika.\n“Rimaster” planira da u Paraćinu ostane dugoročno, sa kompletno zaokruženim procesom proizvodnje, a grad na Crnici je odabran za investiranje zbog obrazovane radne snage i procene da će uspešno da sarađuje sa opštinom koja daje podršku kompletnoj investiciji.\nPregovori švedske kompanije sa Paraćinom trajali su oko godinu dana, a “Rimaster” je odluku doneo pre oko mesec i po, odlučivši da, u poslednjem krugu izbora, u konkurenciji Paraćina i jedne opštine na jugu Srbije, pomoravskoj opštini ipak da prednost.\nSvi zainteresovani za rad u “Rimasteru” mogu da se jave partnerskoj “GI grupi” putem telefona 062/405-789, ili mogu prijavu poslati na imejl regrutacija@gigroup.com\nPrethodno: POJAČANA KONTROLA BENZINSKIH PUMPI U SRBIJI\nSledeće: MANIFESTACIJA “DANI OGNJENE MARIJE” U KRVAVICI


Štutgart u Ligi Evrope, "švabama" dovoljan i remi protiv Lomićevog Dinama :: Sportal\nDinamo je imao težak zadatak da u Moskvi proba da anulira minus od 0:2 iz prvog meča, a uspeli su samo da izvuku remi posle vođstva gostiju.\nNapadali su Rusi preko Kokorina i Kuranjija, koji je zbog povrede u 67. minutu morao da ustupi mesto Zvjezdanu Misimoviću.\nIpak, gosti su prvi došli do gola preko reprezentativca Bosne i Hercegovine Vedada Ibiševića u 64. minutu, kada je izbegao ofsajd zamku i čuvare, da bi zakucao loptu u mrežu.\nTada su sve nade Moskovljana pale u vodu, ali su se izborili za remi u 77. minutu golom Kokorina na asistenciju Nekajčika.\nZa Dinamo je svih 90 minuta odigrao nekadašnji fudbaler Partizana Marko Lomić.\nEvropski fudbal FK Dinamo Moskva Štutgart Kvalifikacije za Ligu Evrope


Posjeta Predsjednika Republike Srpske Gospodina Milorada Dodika bijeljinskoj bolnici\nDana 09. 12. 2011. god. u 13 časova našu bolnicu i gradilište novog objekta bolnice posjetili su: Predsjednik Republike Srpske Gospodin Milorad Dodik, Gospodin Ranko Škrbić, Ministar zdravlja i socijalne zaštite i Ministar poljoprivrede, šumarstva i vodoprivrede Gospodin Miroslav Milovanović sa saradnicima.\nOvo je bila druga posjeta u ovoj godini Predsjednika Milorada Dodika gradilištu novog objekta bijeljinske bolnice. U razgovoru sa zaposlenim u bijeljinskoj bolnici i direktorom bolnice Dr Sinišom Maksimovićem uvaženi gosti su se upoznali sa aktivnostima vezanim za sprovođenje ovog značajnog projekta projekta.\nZa razliku od prve posjete kada su djelimično bili izgrađeni zidovi, stubovi i ploče buduće građevine, Predsjednik Republike Srpske je danas imao priliku da uđe u objekat i pogleda sve ono što je do sada urađeno. Predsjednik Dodik je boravio na I spratu funkcionalnog dijela i I sprati stacionarnog dijela novog objekta bolnice. Ovom prilikom Predsjednik nije krio svoje zadovoljstvo onim što je video kao i kvalitetom i dinamikom radova na novom objektu bolnice. Istakao je svoju želju i opredjeljenost da će objekta biti završen kako je planom predviđeno na zadovoljstvo svih građana Semberije, Bijeljine i zaposlenih u bijeljinskoj bolnici. Usluge koje će se pacijentima pružati nakon izgradnje novog objekta će biti značajno kvalitetnije, efikasnije i u skladu sa normama svremene medicine.\nPosjeta uvaženih gostiju na čelu sa Predsjednikom Republike Srpske Gospodinom Miloradom Dodikom je bila značajna za našu ustanovu. Svima nama je dala podstrek za dalji angažman na aktivnostima vezanim za izgradnju novog objekta bolnice "Sveti Vračevi".


Predlozi za bolje uslove poslovanja i podizanje nivoa zaposlenosti – Podrinske\nPredlozi za bolje uslove poslovanja i podizanje nivoa zaposlenosti\nOdržana sednica Privrednog saveta u Gradskoj kući\nDanas je u Gradskoj kući održana sednica Privrednog saveta grada na kojoj je bilo reči o važnim predlozima koji će se naći na dnevnom redu naredne sednice Skupštine grada. Teme sastanka su bile porez na imovinu, cena odnošenja smeća za pravna lica, formiranje komisije za javni prevoz i Lokalni akcioni plan zapošljavanja za 2017. godinu.\nGradonačelnik Šapca Nebojša Zelenović objasnio je da se važni predlozi Privrednog saveta na početku ove godine odnose na stvaranje boljih uslova poslovanja u gradu i podizanje nivoa zaposlenosti.\n-Zahvaljujem se članovima Privrednog saveta na konkretnim i kreativnim predlozima da Lokalni akcioni plan bude što kvalitetniji i doprinese zapošljavanju što većeg broja ljudi. Ove godine nastavljamo podršku ženskom preduzetništvu i osnivanju zadruga, a u planu je novi poslovni centar sa zadatkom da pruži usluge preduzetnicima kojih je u gradu više od 2.500 hiljade. Ubrzavamo sistem kako bismo odgovorili na svaki eventualni problem koji privreda ima u gradu- rekao je Zelenović i podsetio da 4.000 privrednih preduzeća, koliko ih je trenutno, čine kičmu razvoja grada, a Grad je tu da pruži najbolju uslugu privredi po najnižoj ceni.\nSednici Privrednog saveta, koji je osnovan na inicijativu gradonačelnika, prisustvovali su privrednici grada, predstavnici Gradske uprave, javnih preduzeća i šabačke filijale Nacionalne službe za zapošljavanje.


Obradović (Dveri): Režim je spreman da prizna nezavisno Kosovo\nBeta 29. juna 2018. 16:20\nPredsednik Dveri Boško Obradović ocenio je danas u Čačku da je vlast spremna da u narednih nekoliko meseci prizna nezavisno Kosovo, tako što će potpisati pravno obavezujući sporazum sa „lažnom državom“ Kosovo i time joj omogućiti prijem u Ujedninjene nacije.\nOn je rekao novinarima da mediji pod kontrolom vlasti svakodnevno „obradjuju“ i pripremaju javnost da bi „trenutak veleizdaje Kosova proglasili za nešto što se radi za dobro naroda, za mir i budućnost dece“.\nObradović je ocenio da Zapad ne pritiska Srbiju da se odrekne Kosova, već pritiska predsednika Srbije Aleksandra Vučiča da ispuni obećanje koje je dao Zapadu kada su ga, kako je rekao, „njegovi zapadni mentori 2012. godine doveli na vlast“.\n„Prisustvujemo velikom spinovanju… koje će se na kraju završiti najpokvarenijim političkim scenariom u kojem će svi oni koji se bune protiv potpisivanja sporazuma s Kosovom, biti proglašeni za izdajnike i za remetilački faktor koji ruši vlast i državu i hoće rat, a oni koji potpisuju nezavisnost Kosova, biće velike patriote“, rekao je Obradović.\nObradović je osudio napade medija i političara na poslanika Slavišu Ristića za koga je rekao da je „simbol srpskog otpora stvaranju nezavisnog Kosova“.\n„Režimska haranga protiv Ristića vodi se samo zato što je poslao pismo predsedniku Rusije Vladimiru Putinu u kojem je raskrinkao šta ovaj režim zapravo radi, a šta priča u javnosti“, rekao je Obradović.\nOdgovarajući na pitanje novinara, Obradović je rekao da su Dveri protiv eventualnog raspisivanja referenduma da bi se gradjani izjasnili o statusu Kosova.\n„Mi smo protiv bilo kakvog referenduma u ovim nedemokratskim uslovima, jer u Srbiji više nema ni medija, ni Skupštine. Srbija je u potpunom medijskom i poitičkom mraku pod vlašću Vučića i njegove propagande koja traje 24 sata“, rekao je Obradović.\nOn je ocenio da bi referendum o statusu Kosova bio protivustavan, jer u Ustavu jasno piše da je Kosovo sastavni deo Srbije.


Upravljanje projektima u obezbeđenju Srbija - Absolut Support Beograd\nUpravljanje projektima u sistemu obezbeđenja\nUpravljanje projektima u sistemu obezbeđenja je neizostavan element ukoliko se planira postići optimalan, racionalan i efikasan sistem zaštite imovine , lica i poslovanja jednog preduzeća.\nUpravljanje projektima u sistemu obezbeđenja – bitan činilac za razvoj svake organizacije\nUpravljanje projektima bezbednosti je sinonim za bezbednosni menadžment bez koga je nemoguće zamisliti rast i razvoj jednog poslovnog sistema.\nNajčešći projekti korporativne bezbednosti su: Loss Prevention / prevencija gubitaka, upravljanje kontinuitetom poslovanja / BCM i uvođenje korporativne bezbednosti kao funkcije menadžmenta.\nZahtevi savremenog poslovanja doveli su do evidentnih promena i u samoj biti funkcionisanja komapnija, ustanova, agencija, škola, sportskih objekata, sudova, nevladinog sektora i drugih javnih i…\nProgram prevencije gubitaka / Loss Prevention prestavlja skup ciljeva i mera usmerenih na sprečavanje, minimiziranje i eliminaciju svih faktora koji negativno utiču na poslovanje i vrednosti jednog sistema. Svaki gubitak je …\nAnaliza tržišta, odnosno poslovnog okruženja od ključnog je značaja za opstanak, stvaranje konkurentske prednosti i …\nTrgovine su mesta gde se svakodnevno dešavaju krađe, prevare, zloupotrebe, oštećenja robe i drugi materijalni gubici koje trpe kompanije i vlasnici kapitala. Smanjiti bezbednosne rizike u maloprodajnim sistemima jedna je …


Poposki: Obaveza Grčke je uklanjanje ekonomskih migranata sa granice\nBeta 23. novembra 2015. 21:40\nMakedonski ministar inostranih poslova Nikola Poposki izjavio je danas nakon sastanka sa ambasadorima EU u Skoplju da Makedonija neće obezbedjivati dodatne kapacitete za smeštaj izbeglica-migranata, osim privremenog smeštaja za izbeglice koje prolaze kroz tu zemlju na putu ka razvijenim zemljama EU.\nKako prenose makedonski mediji, Poposki je izjavio i da je „grčka Vlada izrazila spremnost da ukloni ekonomske migrante iz medjugraničnog prostora sa Makedonijom bez upotrebe sile“.\n„Ono što smo čuli u komunikaciji sa grčkim vlastima potvrdio je danas i ambasador Grčke, koji je (na sastanku) rekao da Grčka preduzima mere za njihovo odstranjivanje, bez upotrebe sile. Mi očekujemo da to bude uradjeno od strane grčkih vlasti budući da se radi o njihovoj odgovornosti”, kazao je Poposki.\nPoposki je rekao i da Makedonija ima nedvosmislenu odluku da upotrebi sve neophodne resurse za obezbedjivanje bezbednosti zemlje, što uključuje i mogućnost za postavljanje žičane ograde u regionu Djevdjelije na granici sa Grčkom, za šta su već izvršene sve pripreme.\n“Cilj je da ne dozvolimo nekontrolisane prelaske, da usmerimo migrante na ona mesta gde naše institucije mogu da izvrše registraciju, da ih identifikuju i da donesu odluku da li imaju mogućnost da udju u Makedoniju. Nijedna opcija nije isključena i ostavljamo da stručne službe na terenu procene u kom momentu, u kolikom obimu i kakav tip mera će biti sproveden”, kazao je Poposki.\nMakedonija od 18. novembra, nakon zvaničnog obaveštenja Slovenije da više neće primati migrante koji dolaze iz zemalja koje nisu zahvaćene ratnim sukobima, na graničnom prelazu kod Djevdjelije propušta samo izbeglice iz Sirije, Iraka i Avganistana, dok se ostali vraćaju natrag u Grčku, gde se kod mesta Idomeni nalazi prihvatni centar u kome se nalazi oko 2.000 ljudi iz Bangladeša, Irana, Maroka i drugih zemalja.\nIspred prelaza Bogorodica kod Djevdjelije bez prestanka protestuje oko 300 izbeglica kojima se ne dozvoljava prolazak, a najmanje pet izbeglica-migranata, kojima nije dozvoljen ulazak u Makedoniju danas je pred policijom i medijima zašilo usta u znak protesta. U nedelju je bilo pokušaja samoubistva vešanjem, a svi oni traže da nastave put ka razvijenim zemljama EU.\nU isto vreme izbeglice iz Sirije, Iraka i Avganistana granicu sa Grčkom prelaze bez većih zadržavanja a iz Djevdjelije vozom, autobusima i taksi vozilima nastavljaju svoj put prema graničnom prelazu sa Srbijom Tabanovce–Preševo.\nIste mere, da od 18.novembra ne prima takozvane ekonomske migrante, uvela je i Srbija, u koju takodje mogu da udju samo izbeglice iz ratom zahvaćenih područja.\nPrema navodima makedonskih medija oko 300 ekonomskih migranata, kojima prethodnih dana nije bio dozvoljen ulazak u Srbiju, tokom današnjeg dana vraćeno je u Djevdjeliju, tako da u prihvatnom centru Tabanovcu kod granice sa Srbijom trenutno nema većeg broja izbeglica koje su od pre pet dana svrstane u kategoriju ekonomskih migranata.


Epidemiološko bojno polje – a&s Adria Magazine\nIstraživanja Menadžment sigurnosti Najave II Zdravstvo\nAutor a&s Adria 7 Aprila, 2021 102 Nema komentara\nPandemija je dovela do promjene prioriteta u pogledu vrsta traženih sigurnosnih rješenja. U toku je usmjeravanje fokusa sigurnosnog ekosistema na potrebe javnog zdravlja. O tome koliko se svijet promijenio u ovih godinu dana i kako se sigurnosna industrija uspješno prilagodila situaciji i odgovorila zahtjevima razgovarali smo sa predstavnicima velikih svjetskih i regionalnih kompanija\nJoš od početka prošle godine, kada je počela pandemija novog koronavirusa, sigurnosna industrija prolazi kroz svojevrsnu mini tehnološku transformaciju. Dok svijet pomno prati globalne ekonomske i epidemiološke trendove u iščekivanju konačnog raspleta, sigurnosna tehnološka rješenja nalaze se na “prvoj borbenoj liniji”, kontinuirano se usavršavajući i razvijajući u skladu sa zahtjevima korisnika.\nFokus na zdravstvu\nRiječ je o transformaciji potaknutoj potrebama javnog zdravlja. To znači da sve zainteresirane strane u sektoru sigurnosti pomno prate promjene potreba ključnih korisnika i u skladu s njima mijenjaju svoju tehnološku ponudu. Posljedica je izmjena industrijskog ambijenta, uz nekoliko ključnih pitanja koja su se nametnula u posljednjih godinu dana. Prvo se tiče odluke kompanija da idu s predstavljanjem novih rješenja ili modifikacijom postojećih. Pri tome je trebalo uzeti u obzir sve ekonomske i tehnološke faktore, što je usko povezano s još jednim važnim pitanjem: hoće li proizvodi namijenjeni borbi protiv COVID-a imati upotrebnu i dodatnu vrijednost za korisnike i u situaciji kada pandemija prođe? Drugim riječima, hoće li inovacije koje porodi potreba za borbu protiv bolesti naći svoju primjenu i u vertikalama koje, naprimjer, nemaju veze sa zdravstvom ili njegom?\nZa sada se čini da je odgovor na ovo ključno pitanje potvrdan, jer je izbijanje pandemije izmijenilo našu percepciju važnosti epidemioloških mjera na svim javnim mjestima i u pratećim objektima. To znači da će rješenja osmišljena za masovno mjerenje temperature, prepoznavanje nošenja maski i beskontaktnu kontrolu pristupa ostati, vjerovatno, s nama do daljnjeg. A to se ovaj put ne odnosi samo na vrata i ulaze bolnica i zdravstvenih ustanova nego i na ulaze u maloprodajne objekte, aerodrome i kongresne dvorane. Svaka nevolja je i prilika za rast, tako da se za 2020. za sigurnosnu industriju predviđa rast od 4,47%, u odnosu na skoro 7% u 2019. Osim toga, pandemija je dovela do dramatične promjene prioriteta kod kupaca u pogledu vrsta sigurnosnih rješenja koja im sada trebaju da bi zaštitili svoje zaposlenike, kupce i poslovne ekosisteme. Mnoge kompanije zato danas traže sigurnosna rješenja koja mogu zadovoljiti niz ključnih potreba koje opisujemo u nastavku teksta.\nŠta sigurnosna industrija nudi?\nIz tehnološke perspektive, pandemija je pobudila interes za više tehnoloških platformi, počevši od videonadzora i analitike do rješenja za upravljanje identitetom koja uključuju i digitalni i fizički pristup. Isto važi i za rješenja za upravljanje događajima i sigurnosne operativne centre (SOC). Videonadzor, posebno sistemi koji uključuju integrisana analitička rješenja, bit će važni za korisnike kako bi ponovo mogli otvoriti svoje fizičke lokacije za zaposlenike ili kupce. Nadzor će, istovremeno, podržati aktivno praćenje epidemioloških propisa koji uređuju socijalno distanciranje ili kontrolu ograničenja popunjenosti objekata.\nBudući da mnoga preduzeća i dalje posluju po hibridnom operativnom modelu, koji ograničava kadrovske kapacitete na fizičkim lokacijama i podrazumijeva radnu snagu koja radi na daljinu, jačanje digitalnog pristupa i protokola za provjeru digitalnog identiteta bit će ključno za sprečavanje prevara ili zloupotreba identiteta. Osim toga, rješenja za fizički pristup koja uključuju dodirivanje površina gube primat zbog pandemije jer se pažnja korisnika preusmjerava na beskontaktne sisteme poput biometrijskog skeniranja lica ili praćenja ponašanja. To znači smanjenu upotrebu fizičkih tokena ili skenera otisaka prstiju koji zahtijevaju da korisnik dodirne prateći čitač ili skener.\nPandemija je potaknula i novi val inovacija među sigurnosnim tehnologijama, čak i ako one neće rezultirati potpuno novim sistemima čija će nabavka biti obavezna za kupce. Zato mnogi proizvođači radije razmišljaju u pravcu dodavanja novih funkcija postojećim proizvodima, kao što su analitika za mjerenje tjelesne temperature ili sistemi za upravljanje redovima prenamijenjeni za praćenje nivoa popunjenosti prostora. Isto tako, ponuđači rješenja za prepoznavanje lica sada žele dodati nove ili rekonfigurisati postojeće algoritme prepoznavanja kako bi tim uređajima omogućili provjeru identiteta čak i kada osoba nosi masku. Analitika će, pri tome, biti korištena i za praćenje da li neka osoba uopće nosi masku, ako je njeno korištenje predviđeno za određeni prostor.\nOsim promjene sigurnosnih prioriteta, proizvođači se danas suočavaju s izazovom da moraju ponuditi jedinstven odgovor na pandemiju, iako se nivo pogođenosti i prateće potrebe među vertikalama mogu znatno razlikovati. To se odnosi i na dostupne sigurnosne budžete unutar različitih sektora koji danas moraju opslužiti znatno više potreba, ali s manje sredstava. To se, naprimjer, najviše vidi kod korisnika poput aerodroma i avioprijevoznika ili turističkih operatera. S obzirom na to da će aerodromi i komercijalni sektor morati znatno smanjiti ulaganja u sigurnost zbog pandemije, mogućnosti rasta koje su i dalje prisutne na tržištu uveliko će se oslanjati na investicije javnog sektora u sisteme koji mogu pomoći u kroćenju pandemije. To se odnosi na organe reda, transport te sektore upravljanja katastrofama i vanrednim situacijama.\nDodatna važna prilika da se sigurnosna tehnologija pojavi kao vitez na bijelom konju u borbi protiv pandemije bit će i globalna distribucija vakcina kao jedan od najvećih logističkih poduhvata naše ere. Ova značajna distribucijska i logistička misija donijet će prevrat u sektorima koji su najviše pogođeni pandemijom i iznuditi ulaganja u aerodrome, luke i logističke centre koji će biti zaduženi za zaštitu vakcina. Sigurnost ovih vrijednih lijekova bit će neophodna u svim fazama, od početka distribucije, preko carinjenja do isporuke, a uključivat će kontrolu neovlaštenog rukovanja i krađa i jačanje kapaciteta digitalne i fizičke odbrane učesnika u opskrbnom lancu. U protivnom, sigurnosni propusti, industrijska špijunaža i sve jače crno tržište mogu ugroziti lanac opskrbe, od kojeg zavisi povratak u normalu. Zato će budući korisnici tražiti što fleksibilnija sigurnosna rješenja bazirana na uslugama, umjesto da se oslanjaju na trajne sisteme koji im potencijalno neće trebati nakon okončanja pandemije.


Njemačka, Portugal i Slovenija: Došlo je vrijeme da EU ispuni svoje obećanje u vezi liberalizacije viza | Info-ks.net\n26.06.2021 u 18:22\nZajednička izjava Njemačka, Portugal i Slovenija: Došlo je vrijeme da EU ispuni svoje obećanje u vezi liberalizacije viza\nMinistri spoljnih poslova Njemačke, Portugalije i Slovenije obavezali su se da će raditi na unapređenju procesa liberalizacije viznog režima za Kosovo, prenosi Koha.\nU zajedničkoj izjavi, za koju Koha ditore ima ekskluzivno pravo da objavi na albanskom jeziku, ministri Haiko Mas, Augusto Santos Silva i Ange Logar naveli su da je „konačno došlo vrijeme da EU održi svoja obećanja“.\n„Putovanje u EU takođe je postalo lakše za većinu građana Zapadnog Balkana. Kosovo je jedina zemlja u regionu bez liberalizacije viznog režima i mi smo posvećeni unapređenju tog procesa. Pored toga, građani i kompanije iz regiona takođe učestvuju u programima EU, poput Erasmus +, koji podržava razmenu studenata, ili Evropski program za konkurentnost malih i srednjih preduzeća (COSME)“, naveli su ministri između ostalog.\nNaglasili su zabrinutost u pogledu procesa proširenja EU, zbog neotvaranja pregovora o članstvu za Sjevernu Makedoniju i Albaniju.\n„Proces proširenja i izgledi za članstvo u EU upravo su ono što pruža najbolji mogući okvir za prevazilaženje različitih stavova među svim partnerima na Zapadnom Balkanu. Stoga ćemo nastaviti da radimo naporno i zalagaćemo se za brzo prevazilaženje trenutne mrtve tačke, koja podriva kredibilitet EU i u suprotnosti je sa našim strateškim interesom za stabilnost na Zapadnom Balkanu“, navodi se u zajedničkoj izjavi evropskog tria - Njemačka, Portugalija i Slovenija.


► PSG ocenio da je Brnabić izjavom o Šarčeviću poručila da u Vladi nema\nPokret slobodnih građana (PSG) ocenio je danas da je premijerka Ana Brnabić izjavom da "ne prihvata ostavku ministra prosvete Mladena Šarčevića", poručila da u Vladi ne postoji "ni malo odgovornosti, ni brige za male maturante, već samo grčevita borba da se zadrže funkcije do kojih su došli".\nU saopštenju PSG-a navodi se da Šarčević "mora biti smenjen sa funkcije ministra prosvete" i da treba "poništiti kvalifikacioni ispit i omogućiti učenicima upis u srednje škole, na osnovu uspeha".\nKomentarišući i izjavu Brnabić da je Šarčević "jedan od najboljih ministara u čijem su resoru reforme najvidljivije", PSG je poručio da su rezultati tih reformi "anahrono dualno obrazovanje koje Srbiju vraća u 19. vek kada je cvetala manuelna proizvodnja".\n"Rezultati reformi su i pretvaranje gimnazija u srednje stručne škole, tako što se umesto odeljenja društvenog smera otvaraju informatička", piše u saopštenju PSG-a.\nPredsednik Pokreta slobodnih građana (PSG) Sergej Trifunović izjavio je povodom incidenta u Knez Mihajlovoj ulici u Beogradu kada je napadnut dok je prikupljao potpise za izlazak na izbore, da je...


Peci: Svetska banka nastavlja da podržava poljoprivredni sektor na Kosovu - Kosovo Online\nPeci: Svetska banka nastavlja da podržava poljoprivredni sektor na Kosovu\n21. April 2021. • 14:04\nKosovski ministar poljoprivrede, šumarstva i ruralnog razvoja Faton Peci, održao je danas virtuelni sastanak sa menadžerom Svetske banke za Kosovo Masimilianom Paolučijem, prenosi Ekonomija onlajn.\nTokom ovog razgovora bilo je reči o napretku projekta Svetske banke za poljoprivredu i ruralni razvoj Kosova, zajedno sa izazovima koje treba prevazići radi postizanja ciljeva i realizacije projekta u celini.\nPeci je ukazao i na strateške ciljeve ministarstva na čijem je čelu, počev od sektorskih procena, unapređenja zakonodavstva i javnih politika za razvoj rada u ovom sektor.\nSa druge strane, Paoluči je zahvalio ministru Fatonu Peciju na izraženoj volji i saradnji, kao i na jasnoj viziji za postizanje strateških ciljeva u razvoju ovog sektora važnog za ekonomski razvoj Kosova.\nMinistarstvo poljoprivrede Svetska banka šumarstvo Faton Peci\nMinistar Peci sa Kosnetom o razvoju poljoprivrede\nMinistar poljoprivrede, šumarstva i ruralnog razvoja Faton Peci razgovarao je danas sa ambasadorom Sjedinjenih Američkih Država u Prištini Filipom Kosnetom o jačanju sektora poljoprivrede na Kosovu, prenosi Ekonomija onlajn.


Adler AD3161 precizna kuhinjska vaga cena, cene Srbija, prodaja Beograd Novi Sad Niš\nAdler AD3161 precizna kuhinjska vaga cene\nTrenutno nemamo slike za Adler AD3161 precizna\nEPonuda nije internet prodavnica već Vam omogućava da brzo i lako nađete Adler AD3161 precizna kuhinjska vaga po najjeftinijoj ceni. Naš cilj je da kupci budu što bolje informisani o ponudi Adler kuhinjska vaga AD3161 precizna na tržištu Srbije. Vrlo lako nalazite željeni proizvod za kategoriju Kuhinjske vage cene, ne morate da lutate od sajta do sajta za Adler Kuhinjske vage, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adler AD3161 precizna kuhinjska vaga sa PRODAVCEM. EPonuda ne može da garantuje potpunu tačnost specifikacije i slika za Adler AD3161 precizna kuhinjska vaga. Pre kupovine, podatke za Adler kuhinjska vaga AD3161 precizna proverite na sajtu PROIZVOĐAČA.


OGLASILI SE I RUSI: Dva predloga u SB UN za nastavak pomoći Siriji\n09. 07. 2021. u 00:28\nRUSIJA je predložila da Savet bezbednosti Ujedinjenih nacija produži pristup pomoći Siriji iz Turske na šest meseci, kao odgovor na suparnički predlog zapadnih članica Saveta da obnovi dugogodišnju operaciju prekogranične pomoći UN za 12 meseci, izjavile su danas diplomate.\nNakon što se nije uključila u pregovore o rezoluciji koju su predložile Irska i Norveška, Rusija je danas iznela svoj tekst rezolucije.\nMandat Saveta za operaciju prekogranične pomoći Ujedinjenih nacija, koja je započela 2014. godine, ističe u subotu.\nDa bi se produžila rezolucija potrebno je devet glasova "za" i da nijedna stalna članica: Rusija, Kina, SAD, Francuska i Britanija ne stave veto.\nBAŠAROVA SIRIJA SE OBNAVLJA: U prvom megaprojektu posle rata učestvuju i Rusi (VIDEO)\n06. 07. 2021. u 19:26\nGeneralni sekretar Ujedinjenih nacija Antonio Gutereš apelovao je na Savet bezbednosti da obnovi operaciju prekogranične pomoći za još godinu dana, upozoravajući da bi neuspeh bio poguban za milione ljudi.\nSavet bezbednosti Ujedinjenih nacija Savet bezbednosti UN Sirija vesti Sirija Sirija najnovije vesti\nREGISTROVANA 45.753 NOVA SLUČAJA: U Nemačkoj danas samit o merama\n30. 11. 2021. u 09:47\nOŠTAR DEMANT IZ KABINETA PRINCA ČARLSA: Nikad nije komentarisao boju kože dece Megan i Harija\nIZ kabineta princa Čarlsa demantovali su da je on član kraljevske porodice koji je spekulisao o boji kože dece vojvode i vojvotkinje od Saseksa. Spekulacije, koje su iznete u jednoj knjizi, iz kabineta su nazvali fikcijom.\nSTRAH OD OMIKRONA DIKTIRA RASPOLOŽENJE NA BERZAMA: Slabe valute dodatno uzdrmane\nVALUTE osetljive na rizik su oslabile, a one koje važe za sigurna utočišta su ojačale na današnjem azijskom trgovanju, nakon izjave izvršnog direktora Moderne, Stefana Bansela, da vakcine protiv kovida-19 verovatno neće biti tako efikasne protiv Omikron soja kao što su bile protiv drugih mutacija virusa.\n30. 11. 2021. u 09:12\nZEMLJOTRES U TURSKOJ: Epicentar u Egejskom moru\n30. 11. 2021. u 09:03\nSARADNJA SA NATO PARTNERIMA: Američki raketni razarač nastavlja sa operacijama u Crnom moru\nRAKETNI razarač „Arli Burk“ američke Ratne mornarice napustio je bugarsku luku Varna 28. novembra kako bi nastavio sa operacijama u Crnom moru sa NATO partnerima, saopštila je američka Šesta flota.\n30. 11. 2021. u 08:49\n10:10 "BILA SAM MRKINA ĆERKA": Emotivna ispovest zvezde granda koja je živela kod Bekute\nIVANA Bogićević, nekadašnja učesnica „Zvezda Granda“ imala je privilegiju da boravi u porodičnom domu Ane Bekute i njenog partnera Milutina Mrkonjića, koji je preminuo nakon teške bolesti.\n10:07 "ŽIVIM SA MUŽEM I ŠVALEROM": Glumica Jelena Gavrilović šokirala izjavom - evo kako objašnjava ovu situaciju\n10:00 "MENE SU BATINE NAPRAVILE ČOVEKOM": Milica Dabović o nasilju nad sestrom Jelicom\nNEKADA uspešna košarkašica Milica Dabović, bila je gost emisije ''Preživeli'' i tom prilikom otkrila kako je uopšte počela da se bavi košarkom, ali je otkrila i pojedinosti privatnog života, načina odrastanja i odnosa sa porodicom.\n30. 11. 2021. u 10:11


Brisel ponovo progledao kroz prste Beogradu\nČlanovi Evropskog parlamenta glasaju na jednoj od sednica\nUprkos neisunjavanju ključnog uslova – hapšenja preostalih haških begunaca, Evropska unija ratifikovala je Sporazum o stabilizaciji i pridruživanju sa Srbijom. Brisel je ponovo popustio, a Beogradu je uz “iskazivanje volje za okončanjem saradnje sa Hagom”, omogućen još jedan korak na evropkoj lestvici.\nUoči ratifikacije Sporazuma o stabilizaciji i pridruživanju Srbije i EU, glavni tužilac Haškog tribunala razgovarao sa članovima evropskog Komiteta za spoljne poslove. Iza zatvorenih raspravljalo se o njegovom poslednjem izveštaju Savetu bezbednosti u kojem je ukazao na nužnost hapšenja preostalih begunaca, potvrdio je za RSE portparol Tužilaštva Aleksandar Kontić.\n„Gospodin Bramerc je ponovio da je osnovni problem u odnosima sa Srbijom činjenica da Ratko Mladić i Goran Hadžić još uvek nisu uhapšeni. Pred Većem je gospodin Bramerc takođe tražio od Srbije da premosti jaz između svoje iskazane volje za hapšenjem begunaca i učinkovitosti operacija na terenu“, kazao je Kontić.\nIako ovaj jaz nije premošćen, a Serž Bramerc, kako to podvlači izvestilac Eevropskog parlamenta Jelko Kacin, gubi strpljenje, pa i poverenje u Beograd, evropski zvaničnici još jednom su taj problem ostavili po strani. To je učinio i sam Kacin, pozivajući evropske poslanike da glasaju za ratifikaciju Sporazuma o stabilizaciji i pridruživanju sa Srbijom iako je ocenio da saradnja sa Haškim tribunalom stagnira. Ipak kada je reč o daljim koracima:\nSerž Bramerc, oktobar 2010.\n“Srbija ne može dobiti status kandidata za prijem u Evropsku uniju bez pune saradnje sa Tribunalom u Hagu. To znači hapšenje i izručenje preostalih optuženih”, naglašava Kacin.\nU Beogradu pak odgovaraju da rade punom parom. Direktor Kancelarije za saradnju sa Hagom Dušan Ignjatović podseća da je Tribunalu do sada predato 44 lica, da je tužilaštvu je prosleđena sva tražena dokumentacija, te omogućen uvid u arhive i dostupnost svedoka.\n“Ja odavde mogu da kažem da, što se tiče kancelarije Nacionalnog saveta, postoji potpuno poverenje između tužilaštva Tribunala i nas, postoji veliko profesionalno razumevanje i saradnja na ovom nivou ide kao što je išla i do sada, nema ni najmanjeg problema", kazao je Ignjatović.\nNo, kada je reč o ključnom pitanju saradnje, osim povremenih akcija policije koje se nekako uvek poklope sa datumom posete glavnog tužica Beogradu i povećanja nagrade za informaciju koja bi dovela do Ratka Mladića na deset miliona evra, konkretnih rezultata nema.\nTri su ključna razloga zbog kojih Brisel već nekoliko puta Srbiji gleda kroz prste, kaže Bojan al Pinto-Brkić iz Foruma za međunarodne odnose.\n“Prvi je proces proširenja Evropske unije i ocena da bi šteta od eventualnog zaostajanja Srbije bila veća nego korist. Druga stvar je uloga Srbije u stabilnosti Zapadnog Balkana i naravno najvažnije, uloga koju vlasti u Beogradu igraju u dijalogu sa vlastima u Prištini. I možda treća stvar, a to je da Evropska unija na neki način mora voditi računa i o svojoj popularnosti i popularnosti evropske ideje u Srbiji. Iako je to možda trenutno na štetu interesa pravde," ocenio je on.\nPitanje civilizacijske odgovornosti\nU međuvremenu, zvaničnici u Srbiji najavljuju naredne korak na putu ka Briselu.\nUpitnik Evropske komisije biće prosleđen 31. januara, status kandidata očekuje se do kraja godine, a na proleće i početak pristupnih pregovora. Ipak, do tada će kako iz Haga podseća portparol Tužilaštva Aleksandar Kontić:\nPrilikom jedne od potraga za Ratkom Mladićem, Beograd, februar 2010.\n“Gospodin Bramerc dolaziti u Beograd i raspravljati ova pitanja. Na osnovu toga će onda pripremiti svoj sledeći izveštaj u junu ove godine.”\nZvaničnici u Beogradu, kako je to naglasio vicepremijer Božidar Đelić, svesni su da će Bramercovi izveštaji biti presudni za to da Srbija dobije status kandidata za članstvo u EU, a u Kancelariji za saradnju sa Hagom navode da se nastavljaju napori kako bi preostali begunci bili uhapšeni.\n“I ne dopada nam se ta ideja o banalizovanju celokupnog procesa saradnje i minimalizovanju svih rezultata koji su do sada postignuti. Ma koliko, naravno, pitanje hapšenja bilo važno. Ne sarađuje se sa Tribunalom zbog toga što će se pristupiti Evropskoj uniji ili neće, nego zbog toga što je potrebno da ovo društvo prođe kroz ceo takav proces i da se suoči sa prošlošću”, kaže Ignjatović.\nBojan al Pinto-Brkić: Možda je pametnije razmišljati o tome kako i kada oni mogu biti uhapšeni i izvedeni pred sud, nego o tome dokle će Evropska unija tolerisati to što su oni još uvek na slobodi.\nI upravo to je, kako navodi Bojan al Pinto-Brkić pitanje mnogo važnije od onog koje se tiče evropskih prognoza.\n“To je više pitanje civilizacijske odgovornosti. Ja bih rekao da ne postoji ništa što je zapisano u kamenu u smislu koji je to korak koji Evropska unija neće odobriti bez Mladića i Hadžića. Možda je pametnije razmišljati o tome kako i kada oni mogu biti uhapšeni i izvedeni pred sud, nego o tome dokle će Evropska unija tolerisati to što su oni još uvek na slobodi”, poručuje on.\nIzvestilac Evropskog parlamenta Jelko Kacin ipak navodi da je jako važno da se u Beogradu ne prave pogrešne političke procene koje Srbiju ponovo mogu zaustaviti na putu ka EU.


I Ukrajina zabranila prelet ruskim avionima - Sputnjik Srbija\n12:18 28 Februar 2020\nI Ukrajina zabranila prelet ruskim avionima\n© Sputnik / http://sptnkne.ws/HyQ\n18:05 10.09.2015 (osveženo 16:19 05.10.2015) Preuzmite kraći link\nUkrajina je zatvorila svoj vazdušni prostor za ruske avione koji prevoze pomoć u Siriju, izjavio je danas premijer te zemlje Arsenij Jacenjuk.\nJacenjuk je, tokom sastanka sa svojim slovačkim kolegom Robertom Ficom, rekao da Ukrajina neće dozvoliti ruskim avionima da koriste ukrajinski vazdušni prostor za prelete do Sirije.\n„Vazdušni prostor za ruske avione koji lete za Siriju preko teritorije Ukrajine je zatvoren, a vazdušni prostor iznad neutralnih voda se sada kontroliše na poseban način“, rekao je Jacenjuk u Bratislavi.\nOn je dodao i da je državnoj kompaniji naredio da pojača kontrolu nad letovima ruskih aviona koji idu za Siriju.\n© AFP 2019 / JOYCE NALTCHAYAN\nBugarska slepo sluša Vašington, Grčka oprezna\nMoskva se još uvek nije oglasila. Inače, Rusija od 2014. godine ne koristi ukrajinski vazdušni prostor za tranzitne vazdušne operacije.\nRanije ove nedelje, Bugarska je zabranila let preko vazdušnog prostora svoje zemlje ruskim avionima koji su isporučivali humanitarnu pomoć u Siriju. Vlada Bugarske je potom saopštila da je spremna da otvori vazdušni koridor nakon provere tereta.\nOsim toga, američka ambasada uputila je prošle nedelje zahtev Atini da zabrani prelete ruskim avionima, ali su grčki zvaničnici odbili to da učine.\nUkrajina je država koja se bavi propagandom\n© AFP 2019 / POOL/SABAH ARAR\nBugarska će odobriti prelet ruskih aviona u Siriju uz jedan uslov\nAleksej Zudin, politikolog, član ekspertskog saveta Instituta socijalno-ekonomskih i političkih istraživanja Rusije kaže da je izjava zvaničnika Ukrajine — apsurdna, jer Rusija već odavno ne koristi tranzit kroz Ukrajinu.\n„Ta izjava potvrđuje da je Ukrajina država koja se u velikoj meri bavi propagandom. Što se tiče Bugarske, reč jeo pokušaju Zapada da prebaci na Rusiju odgovornost za situaciju sa izbeglicama“, kaže Zudin za Sputnjik.\nPrema njegovim rečima, ponašanje bugarskih vlasti govori da se Bugarska nalazi u veoma teškom položaju.\n„Bugarska je država koja mnogo zavisi od SAD sa veoma ograničenom samostalnošću u međunarodnim poslovima. Mi znamo kakav je stav SAD u vezi sa sirijskim pitanjem. Pozicija Rusije za SAD je prepreka, jer Amerika želi da ostvari monopol u rešavanju sirijskog sukoba. Ne isključujem ni da će se nastaviti pritisak na Grčku. I ovde može doći do promena, imajući u vidu da Grčka umnogome zavisi od SAD i zapadnog bloka“, zaključio je Zudin.\nletovi, avioni, Robert Fico, Arsenij Jacenjuk, Rusija, Evropa, Bugarska, Sirija, Grčka, SAD, Ukrajina\n12:18 Reakcija eparhije SPC iz Amerike: Nema tajnog plana, mi smo za jedinstvenu Crkvu\n12:11 Lavrov: Ne možemo da zabranimo Siriji da se bori protiv terorista\n12:04 Putin Erdoganu: Borba protiv terorista u Siriji je prioritet\n12:04 Japan: Nema odlaganja Olimpijskih igara\n11:52 Misteriozni slučaj koronavirusa u Kaliforniji


Potpisana dva sporazuma o grantu u iznosu od 13.5 miliona • RTK\nKosovska Vlada na dužnosti, koju zastupa ministar na dužnosti za finansije i transfere Besnik Bislimi zajedno sa predstavnikom nemačke razvojne banke KfW, Rene Eschemann, i Upravni direktor za Kosovski fond za kreditno jemstvo Besnik Beriša, i u prisustvu ambasadora Vlade Savezne Republike Nemačke Kristijana Heldta, danas su održali ceremoniju potpisivanja dva sporazuma o grantu u ukupnoj vrednosti od 13.5 miliona evra, navodi se u saopštenju.\nKako se navodi, sporazum od 6.5 miliona evra ima za cilj da podrži Fond za kreditnu garanciju Kosova (FKGK) povećanjem njegovog garantnog kapitala, koji preko “Agro Dritare” nudi agrobiznisima (mikro, malim i srednjim preduzećima, kao i farmerima) pristup finansiranju za podršku njihovim aktivnostima preko finansijskih institucija na Kosovu. Korisnik ovog sporazuma je FKGK, sa kojim će KfW potpisati poseban sporazum o finalizaciji detalja o programu.\nU saopštenju se ističe, da će drugi potpisani sporazumom osnovaće „Fond za izazove na Kosovu - stručno obrazovanje i obuka“ sa doprinosom od 7. miliona evra koji ima za cilj da adresira razlike između veština stečenih stručnim obrazovanjem i obukom i potrebama tržišta rada na Kosovu, i na taj način povećati broj kvalifikovanih radnika za odgovarajuće kompanije.\nTokom ceremonije potpisivanja ministar na dužnosti Bislimi još jednom je naglasio da je Nemačka jedan od ključnih partnera u ostvarivanju postizanja težnji Kosova za ekonomskim razvojem i integracijom u Evropsku uniju. On je dodao da je saradnja u unapređenju stručnog obrazovanja i pristupa finansijama neophodan korak ka razvoju i koji direktno utiče na poboljšanje kvaliteta života građana Kosova, navodi se dalje u saopštenju.\nAmbasador Heldt je pohvalio spremnost Kosovske Vlade na dužnosti za rad koji se obavlja za vreme Pandemije Korona, kao i važnost potpisivanja dva sporazuma za ekonomski razvoj Kosova. Pored toga, ambasador Heldt je dodao da će „Ova dva uspešna i veoma obećavajući instrumenti, ekonomija i građani Kosova imati veliku korist u smislu osiguranja investicija i održavanja ili stvaranja radnih mesta, čak i u ovim teškim vremenima sa kojima se suočavamo ovih dana”, stoji u saopštenju.\nSkupština Kosova usvojila rezolucija o političkom jedinstvu


Foto: Opština Vladičin Han / Tanjug\nPredsednik opštine Bela Palanka Goran Miljković rekao je za Tanjug da bi voda trebalo da dođe do utorka i ukazao da je veliko zamućenje izvorišta Vrelo koje snabdeva Grad vodom.\nSnabdevanje vodom vrši se uz pomoć Vojske Srbije, kaže Miljković.\nNavodi da su tri komisije na terenima, dve u gradskom području, a jedna u naseljima Crvena reka i Dolac.\n- Saniraju se posledice, komisije su na terenu... Za vikend bi trebalo da se krene sa dezinfekcijom objekata i nadamo se da će se evakuisani za otprilike 10 dana vratiti u domove - rekao je Miljković.\nOn je rekao i da uredno snabdevanje električnom energijom, da se kontrolišu bujični potoci, odnosno vodotoci II reda i naveo da će u petak, nakon sastanka Štaba za vanredne situacije, Vladi Srbije uputiti zahtev za pomoć u otklanjaju šteta od poplava.\nMiljković je naveo da su uz pomoć Vojske Srbije obezbeđene cisterne sa pijaćom vodom za meštane sela Divljana, Mokra, Krupac i Crvena Reka, koje bi trebalo da budu u upotrebi i narednih sedam do deset dana.\nSnabdevanje električnom energijom je uredno, navodi Miljković i ističe da su nadležne ekipe u pripravnosti za nove padavine.\n- Imamo uvedena dežurstva od sinoć, angažovana je sva raspoloživa mehanizacija i javnog i privatnog sektora - rekao je Miljković.


Oluja ostavila milion ljudi bez struje na severoistoku SAD\nDrveće isčupano iz korena blokira stambenu četvrt u Svampskotu, Masačuses, nakon što je palo na kablove za prenos električne energije, izazvaši nestanak struje, 2. marta 2018.\nViše od milion ljudi ostalo je bez električne energije širom severoistočne obale Sjedinjenih Država u nedelju, dok ekipe rade na popravci štete izazvane snažnom olujom dva dana ranije.\nNebo se rasčistilo u nedelju iznad većeg dela Severoistoka, pogođenog olujom, koji je izazvao devet smrtnih slučajeva, uključujući i dvoje dece na koja su pala stabla. Mnoge zajednice suočile su se sa glavnim izazovima obnavljanja snabdevanja električnom energijom i raščišćavanjem nakon oluje.\nDesetine hiljada radnika angažovano je tokom vikenda nakon oluje - poznate kao "Ciklon bomba" zbog drastičnog pada pritiska - na čišćenju pogođenih krajeva od Virdžinije do Mejna.\nSnažne mećave i priobalne poplave očekivale su se u gornjim delovima države Njujork i Nova Engleska tokom nedelje dok je pristizala druga, mnogo slabija oluja.\nDo popodneva u nedelju, više od 180.000 ljudi ostalo je bez električne energije u Masačusetsu. U Pensilvaniji bez struje je ostalo više od 230.000 ljudi, a velika isključenja nastavljena su i u Njujorku, Nju Džersiju, Virdžiniji i Merilendu.\nU Nju Džersiju, zvaničnici kažu da je moguće da neke oblasti neće dobiti ponovo struju do utorka ili srede.\nObalna straža upozorila je na opasnosti u plovidbi oko Oregorn Inleta u blizini spoljnih obala Karoline, nakon što su snažni vetrovi i valovito more zbrisali oko 70 kontrejnera sa teretnog broda Maersk Šangaj kasno u subotu. Brod registrovan u Liberiji isplovio je iz Norkolka, Virdžinija, ranije istog dana.


Vlada predloženim kapitalnim budžetom zaustavlja razvoj Bijelog Polja | MINA\nNaslovnica MINA Business Vlada predloženim kapitalnim budžetom zaustavlja razvoj Bijelog Polja\nVlada predloženim kapitalnim budžetom zaustavlja razvoj Bijelog Polja\nPodgorica, (MINA-BUSINESS) – Bošnjačka stranka (BS) razočarana je odlukom Vlade da kapitalnim budžetom za ovu godinu ne opredijeli dovoljan iznos sredstava za nastavak realizacije razvojnih projekata koje su građani Bijelog Polja s nestrpljenjem čekali, saopštio je poslanik te partije, Amer Smailović.\nPlanirana sredstva za ovu godinu za tri kapitalna projekta je trebalo da iznose 16,4 miliona EUR. Vlada je Nacrtom budžeta za ove projekte u ovoj godini predvidjela 2,7 miliona EUR.\n“Riječ je o projektima izgradnje Ski centra Cmiljača i valorizacije Đalovića pećine koji su u poodmakloj fazi i predstavljaju realnu mogućnost za razvoj Bijelog Polja kao turističkog centra. Predviđena sredstva nijesu dovoljna za sprovođenje ugovorenih obaveza i realizacija tih projekata je ozbiljno dovedena u pitanje”, naveo je Smailović u saopštenju.\nOn je kazao da se, takođe, rekonstrukcija puta Srđevac-Lozna-Sušica može smatrati obustavljenom. Procijenjena ukupna vrijednost investicije iznosi 8,1 milion EUR.\n“Za prvu fazu, za koju je izvršena eksproprijacija zemljišta, ugovorena je vrijednost radova od 2,46 miliona EUR. Predlogom kapitalnog budžeta predviđeno je svega 210 hiljada EUR za ovu godinu, što je nedovoljno i realizacija kompletne rekonstrukcije puta će biti nedopustivo usporena”, rekao je Smailović.\n“Domaćinstva brojnih sela koja gravitiraju od Srđevca do Koritske visoravni prema Pešteri su ostala na svojim ognjištima i opredijelila su se za bavljenje poljoprivredom. Bolja putna infrastruktura je od suštinskog značaja za razvoj sela i zaustavljanje iseljavanja sa ovog područja”, rekao je Smailović.\n“Bošnjačka stranka je zajedno sa partnerima u prethodnom mandatu fokus svoje politike usmjerila na razvoj sjevera, pa smo svjedočili najvećim investicijama na sjeveru naše države u posljednjih 50 godina. Imajući u vidu da se nova Vlada zadužila 750 miliona EUR i da je u najavi novo zaduženje od preko 500 miliona EUR, ne vidim razlog zašto se građanima Bijelog Polja krade budućnost”, kazao je Smailović.\n“Iz svega toga se može zaključiti da ne postoji jasna vizija razvoja i da su obećanja da će se određeni dio sredstava iz zaduženja opredijeliti za investicije neopravdano zaobišla Bijelo Polje”, rekao je Smailović.\n“Apelujem na sve političke aktere, prije svega Vladu i partije parlamentarne većine, da ozbiljno razmotre zaključke Skupštine opštine Bijelo Polje i nastave finansiranje kapitalnih investicija u ovom gradu”, saopštio je Smailović.


Spektakl samo u najavi: Saudijski princ bezbedan - Sputnjik Srbija\n12:11 30.11.2018 (osveženo 14:53 30.11.2018) Preuzmite kraći link\nKao malo koji samit Grupe 20 najrazvijenijih zemalja sveta (G20), koji sutra počinje u Argentini, ovaj je počeo da privlači pažnju javnosti daleko pre starta. Sudeći po tvitu kojim se oglasio američki predsednik Donald Tramp, do njegovog susreta sa ruskim liderom Vladimirom Putinom, koji je trebalo da obeleži završetak samita, ipak neće doći.\nKao što, izvesno je, neće biti ni najavljivanog burnog početka samita, za koji je glavni krivac trebalo da bude saudijski prestolonaslednik, princ Mohamed bin Salman. Posle pisma grupe za ljudska prava „Hjuman rajts voč“ (HRV), koje je stiglo i do argentinskog tužioca Ramira Gonzalesa, neki su hteli da ga vide sa lisicama na rukama odmah po sletanju na aerodrom u Buenos Ajresu.\nU pismu je traženo da princ Salman bude dočekan tužbom za ratne zločine zbog masovnih civilnih žrtava u vojnim operacijama Saudijske Arabije u Jemenu, kao i zbog ubistva novinara Džamala Hašogija u Konzulatu Saudijske Arabije u Istanbulu. Hoće li Gonzales biti brz i odlučiti da se princip univerzalne jurisdikcije koji se nalazi u argentinskom zakonu primeni na slučaj saudijskog princa koji u Argentini ostaje samo dva dana? Teško, i to iz više razloga.\nPompeo: Nema dokaza da je Bin Salman naredio ubistvo Hašogija\nIstraživač Instituta za evropske studije Rajko Petrović za Sputnjik napominje da je Salman sinoć već stigao u Buenos Ajres, gde ga je dočekao argentinski ministar spoljnih poslova Horhe Forije. To na indirektan način dovoljno govori kakav je stav argentinske vladajuće strukture po tom pitanju, s obzirom na to da predsednik Argentine Muricio Makri nije želeo direktno da se izjašnjava o tome kako da se postupi u tom slučaju, kaže Petrović, koji je dobar poznavalac latinoameričke političke scene.\nOn, uz to, napominje da sve i kada bi argentinski sistem hteo da sprovede do kraja to što je HRV tražio u pismu trebalo bi mu mnogo vremena da pribavi potrebne podatke o zločinima za koje se tereti Salman.\n„Mislim da HRV ovim činom samo želi da skrene pažnju svetske javnosti na to za šta se sve Salman tereti, ali da do nekakvog hapšenja i do nečeg spektakularnijeg ipak neće doći“, kaže sagovornik Sputnjika.\nOn podseća da je HRV pre svega američka, pa onda međunarodna organizacija koja se bavi ljudskim pravima, čije je sedište u Njujorku. Pitanje je koliko je ona sposobna da samostalno pritiska, bez uplitanja američke vlasti, a opet, Donald Tramp je potvrdio da je spreman da se na marginama samita sastane sa Salmanom, kaže Petrović.\nArgentina, kao i većina latinoameričkih zemalja, dodaje on, prosto nije u stanju da se ni institucionalno, ni vojno, ni ekonomski istrgne iz američkog zagrljaja. SAD, kako ističe, smatraju Južnu i Centralnu Ameriku svojim dvorištem, kao nešto što bi neupitno trebalo da bude pod njihovom kontrolom.\nSusret u Argentini koji bi mogao da zaseni rukovanje Putina i Trampa\n„Dovoljno o tome govori da će zbog najavljenog većeg broja protesta protiv održavanja samita G20 u Buenos Ajresu biti angažovano 22.000 policajaca na očuvanju reda i mira, ali će im u tome pomagati i američke bezbednosne strukture, čiji su predstavnici pre nekoliko dana stigli u prestonicu Argentine“, ilustrovao je Petrović.\nTo, kako kaže, dovoljno govori o njihovoj nezavisnosti i mogućnosti da oni odlučuju o bilo čemu, pa i u slučaju Salman.\nNa pitanje koliko uopšte Argentince dotiče taj slučaj, sagovornik Sputnjika kaže da sigurno ne toliko da bi to bio razlog za proteste kakvih je protiv saudijskog prestolonaslednika nedavno bilo u Tunisu.\n„U Tunisu su protesti bili usmereni protiv njega kao figure koja je anti svemu onome za šta su se Tunišani borili u ’Arapskom proleću‘. On je u njihovim očima jedna vrsta diktatora, čoveka koji čini ratne zločine i mnogo ga je lakše smestiti u njihov politički i kulturni kontekst. A što se tiče Argentine, ona je previše daleko od tog sveta i tih dešavanja“, ukazuje Petrović.\nTamošnji protesti bi, smatra on, pre mogli biti usmereni protiv skupa G20 kao „birokratskog skupa koji ne može ničemu da doprinese, dok se stvari iz godine u godinu samo pogoršavaju“.\nHjumen rajts voč, slučaj Salman, Samit G20, optužba, susret, hapšenje, protesti, Rajko Petrović, Horhe Forije, Džamal Hašogi, Maurisio Makri, Muhamed bin Salman, Donald Tramp, Vladimir Putin, Argentina


SVET ČEKA DA VIDI DA LI ĆE SAD MENJATI POLITIKU POSLE BOLTONOVE SMENE: Ovih 5 zemalja prve će na svojoj koži osetiti ...\nOno što je sada više nego izvesno jeste činjenica da će odlazak Džona Boltona imati snažni uticaj na pozicioniranje američke spoljne politike u budućnosti. Britanski list "Gardijan" je napravio presek zemalja prema kojima bi Amerika mogla da promeni kurs nakon smene savetnika ...\nBeograd -- Iznenadna smena Džona Boltona, savetnika za nacionalnu bezbednost američkog predsednika Donalda Trampa, može se tumačiti kao posledica njihovog ličnog sukoba. Međutim, ima i mišljenja da iza svega stoji pitanje rivalstva između Boltona i državnog sekretara Majka ...\nIznenadna smena Džona Boltona, savetnika za nacionalnu bezbednost američkog predsednika Donalda Trampa, može se tumačiti kao posledica njihovog ličnog sukoba Iznenadna smena Džona Boltona , savetnika za nacionalnu bezbednost američkog predsednika Donalda Trampa , može se ...\nNakon smene Boltona, SAD menja kurs? Iznenadna smena Džona Boltona, savetnika za nacionalnu bezbednost američkog predsednika Donalda Trampa, može se tumačiti kao posledica njihovog ličnog sukoba, ali i kao pitanje rivalstva između Boltona i državnog sekretara Majka Pompea.\nOno što je sada više nego izvesno jeste činjenica da će odlazak Džona Boltona imati snažni uticaj na pozicioniranje američke spoljne politike u budućnosti. Britanski list „Gardijan“ je napravio presek zemalja prema kojima bi Amerika mogla da promeni kurs nakon smene savetnika ...\nOno što je sada više nego izvesno jeste činjenica da će odlazak Džona Boltona imati snažni uticaj na pozicioniranje američke spoljne politike u budućnosti , može se tumačiti kao posledica njihovog ličnog sukoba, ali i kao pitanje rivalstva između Boltona i državnog sekretara ...


Pronađen kombi osumnjičenog za dvostruko ubistvo u Zenici (FOTO) U mjestu Grablje, u općini Busovača, jutros je pronađen kombi kojim je osumnjičeni za dvostruko ubistvo u Zenici pobjegao s mjesta događaja.\n14. 01. 2021. u 09:39 Face.ba\nPripadnici MUP-a Srednjobosanskog kantona trenutno osiguravaju mjesto pronalaska vozila, nakon čega će biti obavljen uviđaj.\n“U saradnji sa MUP-om ZDK naši policijski službenici poduzimaju potrebne mjere i radnje – kazao je za Faktor glasnogovornik MUP-a SBK Hasan Hodžić.\nMinistarstvo unutrašnjih poslova Zeničko-dobojskog kantona (MUP ZDK) zatražilo je jučer od građana pomoć u pronalasku osumnjičenog.\nPolicija je objavila njegovu fotografiju osumnjičenog, te pozvala sve koji imaju informacije koje mogu pomoći u njegovom lociranju da o tome obavijeste najbližu policijsku stanicu.\nTeška nesreća u Mostaru, poginuo 28-godišnji muškarac\nPolicajac iz Hadžića bacio spid iz vozila (FOTO)


Konzulat Republike Albanije u Bujanovcu – srbijaNASAzemlja\nKonzulat Republike Albanije u Bujanovcu\nby admin October 6, 2020, 4:18 pm 1.8k Views\n“Čekamo pozitivan odgovor kako bismo prvi put otvorili Generalni konzulat Albanije u Bujanovcu”, rekao je Cakaj za Vizion plus.\nPodsetio je da su u petak vlade Albanije i Kosova potpisale sporazum o osnivanju zajedničkog “Fonda za Preševsku dolinu” i da tehnička grupa za njegovo sprovođenje treba da odredi velčinu fonda i postupak za raspodelu sredstava.\nCakaj je rekao da je “Preševska dolina najnerazvijeniji region u Srbiji, s albanskom većinom” i dodao da “intervencija Albanije i Kosova da ga finansijski podrže nije samo nacionalni zadatak, već i nužna politička akcija”.\n“Odluka o stvaranju fonda dolazi nakon vrlo intenzivnog rada koji smo obavili kako bismo učvrstili odnos s Albancima iz Prečevske doline, polazeći od preuzimanja odgovornosti za finansiranje Albanskog nacionalnog veća, sporazuma za 25 udžbenika i odluke dve vlade o besplatnom doniranju svih udžbenika na albanskom jeziku za albanske studente Prečevske doline”, naveo je on.\nCakaj je rekao da glavne potrebe Albanaca iz Preševske doline neće odrediti Albanija, ni Kosovo, već da će da se održi savetovanje s lokalnim vlastima Preševa i Bujanovca i s albanskim predstavnicima u Medveđi.\nMinistar je rekao da će taj “međuvladin fond” biti trajan i da usklađivaće se s potrebama, usredsređen na projekte obrazovanja i “jačanja nacionalnog identiteta”, prenosi Kosovo Onlajn.


Skoro 5.000 bankara u EU godišnje zaradi više od milion eura – The PRESTIGE\nNajnoviji izvještaj Evropskog tijela za superviziju banaka (EBA) o visokim zaradama za 2019. godinu pokazao je da je tokom ove godine 4.963 pojedinaca koji rade u bankama u Evropskoj uniji primilo naknadu veću od milion eura, slično kao i 2018. godine. London je, prema tim podacima, i dalje mjesto gdje ima najviše bogatih bankara, ali se njihov broj povećava i u zemljama članicama EU.\nProsječan odnos između promjenljivih i fiksnih primanja za osobe koje visoko zarađuju smanjio se sa 139 odsto u 2018. godini na 129 procenata u 2019. godini, što je i dalje daleko od maksimalnog odnosa od 200 odsto.\nTo je, kako je istaknuto, uglavnom posljedica razlika u nacionalnoj implementaciji Direktive o kapitalnim zahtjevima (CRD), koja u mnogim slučajevima dopušta odricanje od nekih odredbi kada su ispunjeni određeni kriterijumi. Nakon izmjena CRD-a, koje su počele da se primjenjuju krajem 2020. godine, očekuje se veći stepen usklađenosti.\nPripreme institucija za izlazak Velike Britanije iz EU uticale su na prestrojavanje među onima koji najviše zarađuju u cijeloj EU. Naime, nedugo prije Brexita pojedini bankari koji su mnogo zarađivali u 2019. godini napustili su Veliku Britaniju i otišli u neku od država EU.\nEBA je bankare visokih primanja opisala kao profesionalce koji su radili za banke iz EU, a naglašeno je da se radi o osobama koje zarađuju više od milion eura. Kako pokazuju podaci pomenute institucije, od ukupnog broja ovih bankara u EU, njih 71 procenat je do Brexita bio u Velikoj Britaniji, odnosno njih 3.519.\nMeđutim, uoči Brexita registrovano je povećanje broja takvih bankara u državama EU, posebno u Njemačkoj (za devet procenata), Francuskoj (za 15 odsto) i Italiji (za 17 procenata). Procjenjuje se da je 2,63 odsto bankara milionera napustilo Veliku Britaniju.\n„Mnogo dobrih finansijskih rezultata, posebno u korporativnom bankarstvu, kao i tekuće restrukturiranje i konsolidacija, koji su doveli do većih otpremnina nego inače, odigrali su važnu ulogu u ukupnom povećanju visokih zarada u Evropskoj uniji“, navodi se u izvještaju kao još jedan razlog pored Brexita za povećanje broja bankara milionera u EU.\nKako je naglašeno, Izvještaj je izrađen u skladu sa Direktivom o kapitalnim zahtevima, koja daje Evropskom tijelu za superviziju banaka (EBA) ovlašćenje da prikuplja podatke o broju pojedinaca po instituciji koji su plaćeni milion ili više eura po finansijskoj godini (oni koji imaju visoke zarade) u platnim razredima od milion eura, uključujući i poslovnu oblast, kao i glavne elemente plate, bonusa, dugoročnih nagrada i penzijskih doprinosa.\nIzvještaj uključuje podatke koje su institucije Ujedinjenog kraljevstva objavile za radnike koji imaju visoke zarade, jer su u prelaznom periodu britanske institucije nastavile da izvještavaju o visokim zaradama na nivou konsolidacije EU, pokrivajući sve podružnice i podružnice sa sjedištem u državama članicama EU.\nDodaje se da će EBA nastaviti da upoređuje trendove nagrađivanja na dvogodišnjem nivou (npr. za 2019. i 2020. godinu rada, zatim mjerenje performansi će se održati 2021. godine i biće objavljeno u prvom tromesečju 2022. godine).\nOsim toga, kako je istaknuto, EBA će nastaviti da objavljuje podatke o visokim zaradama godišnje, kako bi pomno pratila i procjenjivala razvoj u ovoj oblasti. Sljedeći izvještaj zasnovan na podacima za 2020. godinu više neće uključivati podatke za Ujedinjeno kraljevstvo.


Najveće muzičke zvijezde regiona ovog ljeta na Jahorini | Palelive.com\nPočetna Jahorina Najveće muzičke zvijezde regiona ovog ljeta na Jahorini\nNa konferenciji za novinare, u hotelu Bistrica, predstavljen je program novog trodnevnog “Festivala 365”, kojim će i svečano biti otvorena aktuelna ljetna sezona na Jahorini. Svi posjetioci, pored nastupa najpoznatijih zvijezda regiona, Severine, Petra Graše, Lexington benda, kao i mnogih drugih, imaće priliku da učestvuju i u brojnim zabavnim i sportskim manifestacijama.\n“Sa velikim zadovoljstvom želimo da najavimo otvaranje ljetne sezone na Jahorini, planini koja od ove godine, pored bogate zimske ponude, svojim posjetiocima nudi i zanimljiv sadržaj tokom ljetnog perioda. Nakon najuspješnije zimske sezone ikada na Jahorini, imamo veliki izazov da i ljetnu sezonu učinimo podjednako atraktivnom za zaljubljenike u ljetni planinski turizam, ali sam siguran da ćemo “Festivalom 365″ prevazići očekivanja regionalnog tržišta”, istakao je Dejan Ljevnaić, generalni direktor OC Jahorina i izrazio veliku zahvalnost svima koji su pružili svesrdnu podršku i učinili da Jahorina ponovo zasija olimpijskim sjajem.\nJedan od organizatora “Festivala 365”, agencija “Sol azur” pripremila je dvodnevne pakete za boravak na Jahorini, tokom trajanja festivala, a oni se nalaze u prodaji po cijenama već od 29 konvertbilnih maraka. Smještajni kapaciteti, kao i same karte su već u prodaji, te se zbog velikog interesovanja svim gostima savjetuje da svoje mjesto na ljetnom planinskom festivalu obezbijede što prije. Gosti koji žele da kupe samo festivalske karte, to mogu uraditi preko portala kupikartu.ba ili na prodajnim mjestima u Sarajevu i Palama.\n“Raduje nas da smo mi u Vladi RS na vrijeme prepoznali vrijednost i potencijal ovog festivala i zajedno sa menadžmentom OC Jahorina shvatili da je korišćenje kapaciteta Jahorine svih 365 dana godišnje realan cilj i mogućnost. Danas prisustvujemo prelijepom trenutku otvaranja ljetne sezone na Jahorini, a posebno smo ponosni na to da je u prva četiri mjeseca ove godine planinski turizam porastao za 22%. Bjelašnica, Ravna Planina i Jahorina su snažan turistički proizvod i zajedno sa udruženjem hotelijera radimo na tome da učinimo posjeticima svih 365 dana u godini nezaboravnim”, rekao je Predrag Gluhaković, ministar trgovine i turizma Republike Srpske.\nBojan Vasković, frontmen benda Lexington, istaknuo je da je na Jahorini boravio tokom zimske sezone i da je oduševljen svime što ova olimpijska ljepotica nudi: “Volim ove krajeve i bit će nam čast nastupati na Festivalu 365. U ime Lexington benda obećavam sjajan provod 30. juna i najavljujem da spremamo nezaboravnu žurku za posjetioce. Obzirom da su posjetioci tražili upravo naš nastup, bit ćemo posebno raspoloženi da im uzvratimo sjajnom svirkom”, rekao je Bojan.\nPrethodni članakProjekat rekonstrukcije mosta za naselje Dvorišta\nNaredni članakU Osmacima otkriveno oružje i municija


Sloga - Radnički Invest Inženjering 83:75\nSloga nije blistala protiv Radničkog Invest inženjeringa, ali je uspela da upiše veoma važnu pobedu. Utakmica je bila veoma važna za oba tima, ali imperativ je više sputao goste iz Novog Sada koji su ...\nSloga nije blistala protiv Radničkog Invest inženjeringa, ali je uspela da upiše veoma važnu pobedu.\nUtakmica je bila veoma važna za oba tima, ali imperativ je više sputao goste iz Novog Sada koji su samo jednom za 40 minuta vodili – i to na startu (2:0). Sve posle proteklo je u znaku domaćih koji su sve vreme bili u prednosti, istina samo jednom većoj od 10 poena.\nIako sve vreme u minusu, Novosađani se nisu predavali. Sve vreme su atakovali i pretili preokretom. Da do toga ne dođe pobrinuli su se sjajni Saša Stefanović, Bojan Ignjatović i Nemanja Dašić.\nUpravo je Ignjatović trojkom pet minuta pre kraja Slogi prvi put doneo 11 poena prednosti (78:67). Ispostavilo se da je utakmica već tada bila rešena, jer su domaći mirnom igrom do kraja sačuvali prednost.


"Nova" Grčka traži značajniju ulogu u globalnim tokovima\nBy Zacharias Petrou / Објављено на: September 23, 2019\nGrčki premijer Kyriacos Mitsotakis boraviće ove nedelje u Njujorku, gde će prisustvovati Samitu UN-a o klimi te zasedanju Generalne skupštine. Vladini izvori rekli su da premijer želi da predstavi “novi imidž” Grčke, prikazujući je kao „samopouzdanu zemlju u srcu Evrope”.\nPutovanje premijera smatra se značajnim jer će imati priliku za razgovor o glavnim spoljnopolitičkim pitanjima, kao i o odnosima sa susednom Turskom, povećanim migrantskim i izbegličkim tokovima i kiparskom pitanju.\nŠtaviše, na samitu Atina želi da se vrati u središte diskusije o aktuelnim pitanjima kao što je bila američko-kineska trgovina, izlazak Velike Britanije iz Evropske unije i još mnogo toga.\nNavodno je Kyriacos Mitsotakis će rado predstaviti svoj plan reforme grčke ekonomije, privlačenje stranih ulaganja i podsticanje rasta. U tom cilju, očekuje se da bude održan sastanak sastanka premijera i vodećih poslovnih igrača. Potvrđeno je učešće na Bloombergovom poslovnom forumu i događaju koji je sponzorisao Goldman Sachs, a kojem su investitori planirali da prisustvuju.\nPored toga, premijer želi da se sastane sa Vilburom Rossom, trgovinskim sekretarom, u prisustvu investitora.\nŠto se tiče susreta sa svetskim liderima, Mitsotakis želi da se prvi put nakon pobede na julskim izborima upozna sa američkim predsednikom Donaldom Trumpom, kao i turskim predsednikom Recepom Tayyipom Erdoganom i premijerom Severne Makedonije Zoranom Zaevom.\nU četvrtak, 26. septembra, premijer želi da se sastane sa generalnim sekretarom UN Antoniom Guterresom, dan pre nego što će se sledećeg dana obratiti plenarnom zasedanju 74. Generalne skupštine UN-a.\nPrema vladinim izvorima, Mitsotakisova administracija ima za cilj da se poveže sa globalnim liderima i igra značajnu ulogu u svetu. “Nakon ekonomske krize i populizma [iz prethodnih godina], Grčka više nije ograničena na ulogu posmatrača, niti traži usluge u zamenu za ustupke”, dodali su isti izvori./ibna\nNova afera uzdrmala crnogorsko pravosuđe\nGrčka vlada pokreće „baraž“ privatizacija\nMinistarstvo spoljnih poslova Kipra: Istraživanje parcele 7 ne utiče na prava nijedne treće zemlje\nAnastasiades i Mitsotakis razgovarali telefonom, razgovarao o sastancima u Njujorku


Gejts obelodanio plan za reorganizaciju vojske\nAmerički sekretar za odbranu Robert Gejts, juče je obelodanio inicijativu za pretvaranje američke vojske u silu koja će biti bolje pripremljena za današnje nekonvencionalne ratove, poput sukoba u Iraku i Avganistanu. Gejts je predložio vojni budžet za 2010, u vrednosti od 534 milijarde dolara, za koji je rekao da će duboko reformisati način na koji Pentagon kupuje oružje i posluje.\nAmerički sekretar za odbranu Robert Gejts je izjavio da preduzima nepravoverni pristup rezanju vojnih troškova i menjanju budžetskih prioriteta. To obuhvata smanjenje troškova za neka skupa oruđa za konvencionalno ratovanje, ali i rezanje programa naoružanja za koje Gejts kaže da nisu pogodni za borbu sa pobunjenicima.\n„Ovo je reformisani budžet koji odslikava lekcije naučene u Iraku i Avganistanu. Ali koji takođe vodi računa o nizu potencijalnih pretnji u današnjem i budućem svetu.“\nGejts je objasnio da će više novca biti potrošeno na opremanje specijalnih snaga koje mogu da love pobunjenike. On je dodao i da više treba da se obezbedi za povećanje broja armijskih i marinskih jedinica. Gejts takođe želi da prekine proizvodnju ratnih aviona F-22, koji su pravljeni za borbu protiv Sovjetskog Saveza i drugih bivših neprijatelja. Međutim, on je predložio povećanje proizvodnje svestranijih i jeftinijih letelica F-35.\n„Nastavićemo izdašno da finansiramo dalja istraživanja i razvoj, da bismo povećali već postojeće mogućnosti zaštite od otpadničkih pretnji raketama dugog dometa – pretnji koje su stvarne kao što nas je podsetilo prošlonedeljno lansiranje severnokorejske rakete.“\nBudžet će verovatno naići na protivljenje u Kongresu, gde se zakonodavci iz pojedinih država protive gubitku ugovornih poslova za vojsku. Pojedine kompanije već upozoravaju na velika otpuštanja ako im se programi prekinu.


► Milivojević: Nema slobodnih izbora bez slobodnih medija i javnih debata\nProfesorka na Fakultetu političkih nauka u Beogradu i članica Stručnog tima protesta Snježana Milivojević izjavila je da nema slobodnih izbora ukoliko njima ne prethode javne debate u slobodnim medijima.\n"Bez slobodnih medija i demokratije vi ne možete da napravite selekciju najboljih ljudi koji će u društvu obavljati javne funkcije i onda imate društvo na silaznoj putanji", rekla je Milivojević za novi broj nedeljnika Vreme.\nOna je navela da zato demokratije propadaju, zato što "uporno birate nekompetentne, neodgovorne, poslušne, jer se stvorili klimu u kojoj samo oni mogu da budu izabrani".\n"Evo od danas, ako se bukvalno od danas ne odblokira, ne normalizuje medijski prostor i ne stvori uverenje da svi imamo pravo da učestvujemo u javnoj komunikaciji i da je apsolutno zabranjeno i nedopustivo u normalnom društvu da se ljudi progone, javno i medijski linčuju zato što drugačije misle ili imaju drugačiju razvojnu viziju, sve će nas to skupo koštati jer ćemo uporno birati gore", napomenula je Milivojević.\n"Nedoumice oko naše uloge odmah smo na početku rada precizirali i dogovorili se da većina nas smatra kako smo stručni tim, a ne tim za pregovore. I u tom svojstvu smo radili. Ovaj stručni rad je, u stvari, bio naš doprinos budućim (eventualnim) pregovorima", naglasila je Milivojević.\n"Mislim da ovo ne treba gledati samo kao opozicioni predlog. Ovo je program koji bi svaka vlast u ovim uslovima trebalo da sprovede", rekle je Milivojević.\nstručni tim /\n13.06.2019, 15:55h KONSTRUKTIVNA KRITIKA Preporuči\nOpozicija mora da iznosi "nove",konstruktivne stavove a ne samo da kritikuje ! Npr : Da bi Srbija u kratkom roku uvela EU standarde i ušla u EU , neophodno je da se obnovi Parlamentarna kraljevina po uzoru na skandinavske , gde Kralj ima protokolarnu funkciju, a vlast pripada narodu, tj neposredno izabranim predstavnicima u svim skupštinama (državnoj, pokrajinskim, opštinskim). Prethodno bi se u Srbiji formirale 4 RAVNOPRAVNE pokrajine bez državnih nadležnosti. Eventualne nove pokrajine bi bile takođe ravnopravne.\nŠefica pregovaračkog tima za pristup Srbije Evropskoj uniji Tanja Miščević izjavila je da nema evropskih integracija bilo koje države bez medija i dodala da bi mediji u Srbiji trebalo da...